Vyetnam müharibəsindən alınan dərslərdən nəticə çıxarılırmı?\nVyetnam müharibəsi dövrünün qanunverciləri və tarixçilər ötən həftə sonu yığıncaq keçirib, Amerikanın Cənubi Asiyanın işğalının nailiyyətsizliyi və onun nəticələrinin bu günün İraq müharibəsinə təsirəri mövzüsunda müzakirələr keçiriblər.\nBoston şəhərinin Con F Kennedi adına prezident kitabxanasında təşkil edilən konfras iştirakçıları arasında Ağ Evin keçmiş müşaviri və dövlət katibi Aleksandr Haig, Lindon Consonun yardımçısı Cek Valenti, senator Çak Heygel və video-telefon vasitəsi ilə sabiq prezident Cimmi Karter olmuşdur.\nKonfransın ən mübahisəli iştirakçısı isə keçmiş dövlət katibi Henri Kissincer idi. 82 yaşlı siyasətçi deyib ki, Amerikada ictimai vahidlik mövcud olsaydı, Vyetnam müharibəsində qələbə əldə etmək olardı.\nVyetnam müharibəsi 3 milyon vyetnamlı, 58 min amerikalının həyatı bahasına başa gəlmişdi. Bir çox ekspertlər Vyetnam müharibəsini Amerikanın siyasət tarixində ən böyük səhvlərindən biri adlandırır.\nHenri Kissincer prezident Niksonun müharibə vaxtı qonşu Kambodcanı bombalamasını müdafiə edərək deyib ki, Amerika Paris Sülh Sazişindən sonra dxaili Votergeyt böhranı baş verməsəydi müharibəni davam etdirə bilərdi. Henri Kissincer həmin vaxt hökumətdəki rolu ilə bağlı təəssüf hissi keçirmədiyini bildirib.\nSayqon süqutundan 30 il keçsə də, müharibəyə dair suallar hələ də debatlar mövzusudur. 50-60-cı illərin domino siyasətinə inamları tənqid edən Cek Valenti bildirib ki, Vyetnamda kommunizm rejiminin qurulması ilə bütöv Asiyada kommuniszmin kök salacağı ideyası əsassız mifologiya idi. Bir milyondan artıq əsgəri qüvvə göndərməklə Vyetnam müharibəsinə vüsət verən Lindon Consonun hakimiyyəti altında işləyən Cənab Valenti pis nəticələr verən hərbi müdaxilələr bardə xəbərdarlıq vermişdir.\nKonfransada səslənən fikirlər Vyetnam müharibəsinin Amerikanın İraqda başçılıq etdiyi müharibəyə təsirləri ətrafında mübahisələri daha da qızışdırmışdı. Vyetnam müharibəsi veteranı, 2008-ci il prezident seçkilərinə namizəd respublikaçı senator Çak Hygel sabiq prezident Karterin fikirlərini dəstkləyərək, bildirib ki, heç bir ölkə aydın, bəraət qazandırıla biləcək, əsaslı etirazı olmadan müharibəyə başlaya bilməz.


No:209/19, Azərbaycan Respublikasının Xarici İşlər naziri cənab Elmar Məmmədyarovun “Xəzər hövzəsində və ətrafında enerji balansı siyasəti” mövzusunda 13-cü illik Bakı Yay Enerji Məktəbində çıxışı\n“Xəzər hövzəsində və ətrafında enerji balansı siyasəti” mövzusunda\n13-cü illik Bakı Yay Enerji Məktəbində çıxışı\nMənim üçün bugün 13-cü Bakı Yay Enerji Məktəbinin auditoriyası qarşısında çıxış etmək çox xoşdur. Səfir Paşayev, məni bu tədbirə dəvət etdiyiniz üçün sizə təşəkkür edirəm. Xarici İşlər naziri kimi Azərbaycanın Xəzər dənizi regionunda və ondan kənarlarda enerji diplomatiyasının təbliğ edilməsi baxımından mövqeyi barədə fikirlərimi bölüşmək mənim üçün xoşdur.\nSon iki həftə ərzində çox zəngin proqramınız olduğunu bilirəm. Mükəmməl dinləyiciləriniz var. Güman edirəm ki, mənim müqavilələr, boru kəmərləri və neft və ya təbii qaz həcmləri barədə əlavə edəcəklərim çox azdır. Lakin, mən çıxışımda bəzi vacib məsələləri qeyd etmək istərdim. Beləliklə, başlıca məsələ - enerji təhlükəsizliyi Azərbaycan üçün nə deməkdir və regional siyasətin balanslaşdırılmasına necə töhvə verir və ya təsir göstərir?\nBizim üçün enerji təhlükəsizliyi karbohidrogen ehtiyatlarının hasilatı, onları istehsal etmək və bazarlara nəql etmək üçün davamlılıq nümayiş etdirmək və bütün risklərə tab gətirmək qabiliyyətidir. Bu baxımdan, enerji təhlükəsizliyi bir neçə faktordan asılıdır:\nEnerji təhlükəsizliyi yalnız boru kəmərlərində baş vermir. Əslində, bu, geologiyadan başlayır. Əgər biz hətta boru kəmərləri çəkməmişdən əvvəl, yuxarı axında balanslı, davamlı və səmərəli layihələri təmin edə bilməyəcəyiksə, bizim istehsal etməyimiz və sata bilməyimiz mümkün deyil. Risklər çox yüksəkdir. Geofiziki və ya texnoloji xüsusiyyətlərdən başqa, onlar siyasi xarakter də daşıyırlar. Beləliklə, enerji diplomatiyamızın vəzifəsi riskləri qarşılamaq və uğur qazanmaq naminə mürəkkəb və çox milyardlı layihələr həyata keçirmək üçün əlverişli siyasi-diplomatik landşaft yaratmaqdır. Geoloji risklərə diplomatik qayğı vacibdir, sadə bir göstərici baxımından: enerji resurslarının hasilatı və satışı ortalama 10-15 ildir. Bundan əlavə, enerji daşıyıcılarının tədarükü və nəql müddətləri orta hesabla 30-40 il, hətta daha çox çəkir. Bu, ciddi bir enerji layihəsi üçün minimal müddətdir. Beləliklə, əgər siz özünüzü yuxarı axın (geoloji) siyasətinə uyğun şəkildə hazırlasanız müvəffəqiyyətin yarısını əldə etmisiniz deməkdir.\nEnerji təhlükəsizliyi tələbin təhlükəsizliyinə mütənasibdir - bu, enerji resurslarımızın alıcıları və bazarların bizim xam neft və ya təbii qaza nə qədər ehtiyacı var deməkdir. Yəni, alıcılar kommersiya mallarının təmin edilməsi üçün əlverişli siyasi və tənzimləyici mühit yaratmalıdırlar. Buna görə də, daha çox təchiz etmək üçün siyasətçilər bizə stimul və daha güclü ismarışlar verməlidirlər.\nBununla yanaşı, enerji təhlükəsizliyinin uğurları həmçinin, xarici şirkətlərə necə münasibət bəslədiyinizdən asılıdır. Onların uzun illər ərzində hasil və istehsal etməsinə imkan yaradan, eləcə də investor və tərəfdaş hüquqlarını qoruyan bir mühitdə fəaliyyətini təmin etmək üçün maliyyə, sərmayə və hüquqi rejimi necə yaratmağınız çox önəmlidir. Azərbaycan artıq buna nail olmuşdur və məhz bu səbəbdən də özünü etibarlılığı ön görülə bilinən, siyasi sabit bir tərəfdaş kimi sübut etmişdir. Beləliklə, enerji layihələrində liberal investisiya və ticarət rejiminin qorunması müvəffəqiyyət üçün vacibdir. Burada xüsusilə qeyd etmək istərdim ki, bu müvəffəqiyyətimiz, həmin dövrdə prezidentimiz olmuş cənab Heydər Əliyevin o zaman bölgədə baş verən qarışıqlıq və Azərbaycanı nə gözləməsinin qeyri-müəyyənliyi dövründə dünya və xarici investisiyalara açılmaq kimi cəsarətli qərarı və liderlik keyfiyyəti ilə bilavasitə bağlı olub.\nSonra boru kəmərləri məsələsi gəlir. Cənub Qaz Dəhlizindən xəbərdarsınız. Bu strateji boru kəmərləri kompleksi ətrafında proses 2011-ci ildə Azərbaycanla Aİ arasında Birgə Bəyannamənin imzalanması ilə başlayıb. Bu imza siyasi xarakter daşısa da, biz və tərəfdaşlarımız üçün çox şeyi ehtiva edirdi. Bu imza, tərəfdaşımız qarşısında təbii qazın Aİ sərhədinə gətirilməsi üçün əlimizdən gələni əsirgəməmək kimi bir öhdəlik götürməyi nəzərdə tutur. Aİ tərəfindən isə bu imza, boru kəmərləri və ya birləşdiricilərin (interkonnektorların) qurulması və ya enerji təchizatı üçün əlçatan olması məqsədilə əlverişli bir mühitin yaradılmasını ehtiva edir. Ancaq inşa etməzdən əvvəl, inşa edərkən və təchiz etməyə başladıqdan sonra, bu, xam neft və ya təbii qaz molekulu olsa belə yenə də əmtəədir. Beləliklə, əslində enerjidən danışdıqlarımızın hamısı (geologiya, təhlükəsizlik, boru kəmərləri, təchizat) ticarət məsələsidir. Enerji sahəsində ticarət maraqlarını qorumaq üçün Azərbaycan boru kəmərləri şəbəkəsini qurur və bir sıra müqavilələrə imza atır. Strateji planlaşdırma, tərəfdaşlıq/koalisiya qurma, risklərin azaldılması baxımından, bu iş böyük diplomatik dəstək tələb edir. Bu, riskləri minimuma endirmək və mənfəəti artırmaq üçün siyasi coğrafiyadan necə istifadə edə biləcəyinizdən asılıdır. Biznesdə olduğu kimi, yəni sərmayə qoyarkən və sərmayədən gələn gəlirləri hesabladığın kimi, diplomatiyada da tərəfdaşlarla ağıllı şəkildə investisiya qoyur və siyasi kapitalda yüksək mənfəəti təmin edirsən. Bu cəmi ‘sıfır’ olan oyun deyil. Bu, əslində hər iki tərəfin qələbə qazanacağı formula olmalıdır. Boru kəmərləri canlı varlıqlar kimidir. Onlar bizə tərəfdaş olan ölkələrlə etibarlı əlaqələr şəraitində yaranır və mövcud olurlar. Beləliklə, boru kəmərləri malların daşınmasının baş tutduğu orta axındır, neft-qaz sənayesi əməliyyatlarının bir mərhələsidir. Enerji ehtiyatlarımızın Azərbaycana ən çox dost münasibəti bəsləyən və dəstəkləyən ölkələrdən keçməklə nəql olunmasını istəyirik. Siyasi baxımdan yanaşsaq, boru kəməri enerji təhlükəsizliyi ilə bağlı danışıqların ən çox intensivləşdiyi yerdir. Amma bu proses yaradıcı və siyasi cəhətdən sağlam olmalıdır. Heç bir boru kəməri layihəsi siyasi cəhətdən sağlam quruluşa malik olmazsa kommersiya baxımından uğurlu ola bilməz. Enerji təhlükəsizliyimizin arxitekturasının başqa bir təməlini, yəni boru kəmərlərinin diversifikasiyasını unutmamalıyıq. Şəbəkə nə qədər geniş olarsa, enerji axınında yaranan problemlərlə üzləşərkən daha az risklər meydana çıxar. Regional enerji arxitekturasının gələcək inkişafı etibarlı interkonnektorlar şəbəkələrinin inkişafından asılıdır. Ancaq çatışmayan və ya lazıminca istifadə olunmayan infrastruktur səbəbindən gecikmələr hələ də mövcuddur. Avropada regional interkonnektorlara az sərmayə qoyulur. Buna görə də, biz Avropada İnterkonnektor Yunanıstan-Bolqarıstan, İon-Adriatik Boru Kəməri və İnterkonnektor Türkiyə-Bolqarıstan kimi bəzi interkonnektor infrastrukturlarını Cənub Qaz Dəhlizinin gələcək bazarlara genişləndirilməsi və təbliği, habelə iqtisadi əməkdaşlığın və enerji təhlükəsizliyinin inkişaf etdirilməsi məqsədini güdən uzunmüddətli sabit və etibarlı qaz təchizatının təmin edilməsi baxımından potensial layihələr hesab edirik.\nEnerji təhlükəsizliyi həm də bazara çıxışdan ibarətdir. Bu təkcə enerji mallarını necə istehsal etmək və nəql etməkdən ibarət deyil. Bu, həmçinin, bazara çatmaq və girməkdə necə uğurlu olmaqdan ibarətdir. Azərbaycan əslində yeganə istehsalçı və ya daşıyıcı deyil, bazarlar axtaran, bazarları öyrənən və bazar imkanlarından istifadə etmək və hətta yaratmaq istəyən fəal təchizatçıdır. Bazarı, qanunvericiliyi və ya onu idarə edən tənzimləmə mexanizmini bilmədən buna nail olmaq çətindir. Bazara çıxış da ticarət məsələsidir. Belə ki, biz edə biləcəyimiz və ya etməli olduğumuz zaman diplomatik yolla siyasi-qanunverici dəstək göstəririk. Enerji diplomatiyamızın vəzifələrindən biri, bazarlarda baş verən siyasi prosesləri araşdırmaq, siyasi proqnoz vermək və bazarlarda sabit enerji axını və ya enerji sərmayələrini necə təmin etmək istiqamətində məsləhət verməkdir. Beləliklə, Azərbaycan üçün Cənub Qaz Dəhlizi yalnız bir boru kəməri deyil. Bu, Avropa bazarına çıxışın əldə olunması hədəfidir.\nSonuncu, bəlkə də ən vacibi isə, Azərbaycan üçün enerji təhlükəsizliyi milli təhlükəsizlik məsələsidir. Fəlsəfəmiz, enerji resurslarının milli təhlükəsizliyimizə yüksək əhəmiyyətə malik bir dəyər qatmalı və Azərbaycanın regional sabitlik və inkişaf perspektivlərini bölüşən bütün maraqlı iştirakçılar üçün daha güclü siyasi-iqtisadi əməkdaşlıq mühiti yaratmalı olduğu inancına əsaslanır. Əgər siz suveren hüquqlar haqqında Google-da axtarış etsəniz, "Dövlətlərin təbii sərvətləri üzərində daimi suverenliyi" haqqında bir çox ədəbiyyat tapa bilərsiniz. Bu, axtarış, istehsal və bu resurslardan istifadə üzrə suverenlik məsələsi barədə çox şeyi deyir. Beləliklə, təbii (enerji) resursları nə vaxt, necə və kiminlə bölüşmək milli təhlükəsizlik məsələsidir. Hər heydən öncə, milli təhlükəsizlik prioritetdir; biznes və bazarlar isə bundan sonra gəlir.\nTəşəbbüskarı olduğumuz və təşviq etdiyimiz layihələr yalnız Azərbaycanın siyasi müstəqilliyini və iqtisadi rifahını təmin etmək üçün mühüm rol oynamayacaq, eyni zamanda regionun bütövlükdə inkişafına və Avropa ilə Asiya arasında siyasi və ticarət əlaqələrinin genişlənməsinə töhfə verəcəkdir. Onlar Azərbaycanı möhkəmləndirirlər. Onlar tərəfdaşlarımızı möhkəmləndirirlər. Məsələn, Cənub Qaz Dəhlizini götürün. Çətiri altında o, bir istehsalçı ölkəni (Azərbaycan), tərəfdaş və Aİ üzvlüyünə namizədlər olan tranzit ölkələri və istehlakçını (Avropa) bir araya gətirir.


Rəcəbov Həşimovdan yarım xal qopardı\nRusiyanın Elista şəhərində təşkil olunan şahmat üzrə Qran-Pri turnirində VIII turun görüşləri keçirilir. Apasport.az saytının məlumatına görə, artıq Azərbaycan milli komandasının üzvlərinin iştirakı ilə baş tutan partiya yekunlaşıb.\nGözlənildiyi ki, Teymur Rəcəbovla Vüqar Həşimovun duelində qalib müəyyənləşməyib. Tərəflər 23-cü gedişdə xal bölgüsünə razılaşıblar. Bu dəqiqələrdə yığmamızın digər üzvü Şəhriyar Məmmədyarovun (3,5 xal) rusiyalı Ernesto İnarkiyevlə oyunu davam edir.\nBu nəticədən sonra xallarının sayını 5-ə çatdıran Həşimov liderlik mövqeyini möhkəmləndirib. Ötən turda məğlubiyyətlə üzləşən Rəcəbovun hesabında 4,5 xal var.


Ruhani Səudiyyə rəsmilərinə səsləndi: “Sizdən yekələri də İran millətinə qarşı bir iş görə bilmədilər”\nGünAzTV: İran prezidenti Həsən Ruhani noyabrın 8-də nazirlər kabinetinin iclasında çıxış edərək Səudiyyə Ərəbistanı hökumətinə qarşı sərt bəyanatlar səsləndirib.\nSəudiyyə Ərəbistanını Yəmənin və bölgənin digər ölkələrinin daxili işlərinə qarışmaqda və İŞİD-i gücləndirməkdə günahlandıran Ruhani, İranın dəstəklədiyi şiə-husilərin Ər-Riyada atdığı raketdən sonra Səudiyyə rəsmilərinin Tehrana qarşı səsləndirdiyi bəyanatlarına sərt cavab berib: “Siz Suriya və İraq əhalisi ilə niyə düşmənçilik edirsiniz. Niyə İŞİD-i gücləndirib onu bölgə əhalisinin canına salır, Livanın daxili işlərinə qarışırsınız. Yəmən milləti sizin bu qədər bombardımanıza necə reaksiya verməlidir ki. Deyirsiniz ki, yəmənlilər öz silahlarından istifadə etməsinlər. Yaxşısı budur ki, əvvəlcə siz bombardmanı dayandırın, sonra görün Yəmən milləti sizin bu addımınıza müsbət cavab verər ya yox.\nSiz, hətta BMT-nin göndərdiyi qida və dava-dərman və digər yardımların da qarşısını alır, onlarınYəmən millətinə çatdırılmasına icazə vermirsiniz. Bəs görəsən sizin bu işiniz məntiqə və islama uyğundur mu. Bilin ki, sizdən yekələri də İran millətinə qarşı bir iş görə bilmədilər. Biz isə sadəcə olaraq regionda sülh və sabitliyin bərqərar olunmasının tərəfdarıyıq”.


MƏMLƏKƏT 10:47 / 01.11.2021\nMurad Nadir oğlu Babayev Əfqanıstan müharibəsininin şəhidi Nizami Məmmədov adına Sabirabad 1 saylı kənd tam orta məktəbində təhsil alıb. 1982-ci ildə Cəlilabadın Sabirabad kəndində martın 31-də dünyaya gəlib.\n31 mart... Doğum günündə sevinə bilməyib Murad. Bəlkə böyüdükcə 31 mart onun taleyini yazıb? 31 mart dəhşətini yaşayıb hər dəfə. Biz xalq olaraq unutmağa meylliyik. Unuduruq.\nMurad Nadir oğlu unuda bilməyib heç...\nUnutmayıb. 12000-ə yaxın insanın vəhşicəsinə öldürüldüyü, on minlərin soraqsız qaldığı o dəhşətləri necə unuda bilərdi Azərbaycan Ordusunun baş giziri?\nBəlkə 100 ilin arxasından eşidib onların səsini?.. Ona görə hərbiçi olmağa qərar verib?...\nMurad Babayev 2002-ci ildə müddətli həqiqi hərbi xidmətini başa vurduqdan sonra doğma kəndində 3 ay qala bilir.\nXəqani Babayev : Əsgərlikdən sonra 3 ay qaldı evdə. Heç kəsə demədən orduya yazılmışdı. Sonra da hərbi xidmətə getdi, kurs oxudu. 17 ilin hərbiçisidi. Müharibə olacağını eşidəndə Füzuliyə getdim 26 sentyabr gecəsi. Qardaşımın əvəzinə döyüşmək istəyirdim, onu qorumaq istəyirdim...Amma heç görüşə bilmədim. Qoruya bilmədim. Cəlilabadın ilk şəhidi oldu qardaşım...Vətən onun üçün birinci idi-bunu dəqiq bilirəm.\nNadir Babayev və Aruzə xanım 5 oğul böyüdüb. Ailənin böyük oğlu Xəyyam Babayev Birinci Vətən savaşında könüllü olaraq cəbhəyə gedib. 1993-cü ilin qazisi, ikinci qrup əlildir.\nBöyük qardaşının müharibə haqda söhbətlərini dinləyən Murad ermənilərin xainliklərini bağışlaya bilməyib.\nUnutmayıb baş gizir 31 martda ermənilərin törətdiyi soyqırımı. Qarabağ acısının harayı da qarışıb bu acıya. Hər gün savaşı gözləyib: İkinci Qarabağ Savaşını.\nHərbiçi dostları da bunu təsdiq etdi. Muradın peşəkarlığından, mərdliyindən çoxları danışdı. "Tankı elə bilirdi, elə sevirdi elə bil özü yığmışdı”.\n17 illik hərbi xidmətində bilik-bacarığına, peşəkarlığına, intizamına, tapşırıqlara məsuliyyətlə yanaşmasına görə onlarla fəxri-fərmanlarla, yubiley, qüsursuz xidmətə görə medalları ilə təltif olunub.\nÖlümündən sonra "Vətən uğrunda”, "Füzulinin azadlığına görə” medallarına layiq görülüb.\nAprel döyüşlərində, Lələtəpə yüksəkliyinin alınmasında da xüsusi xidmətləri olub Muradın.\n2020-ci il sentyabrın 27-də ilk döyüşə qatılanların sırasında savaşıb. Ermənistan işğalında olan torpaqlarımızın azadlığı uğruna canından keçib.\nHərbiçi dostu Valeh bəyin "elə bir oğul idi ki, ondan yazın” sözləri məni kövrəltdi. XTQ-in baş giziri, döyüşlərdə mərdliyi, cəsurluğu ilə fərqlənən\nValeh Bəşir oğlu Aslanov: "Biz dost olmuşuq. 2001-ci ildən tanımışam onu. "Gizir hazırlığı kursu”nda bir yerdə oxumuşuq Muradla. Fərqli ixtisas seçimi etmişdik. O, tankçı olmaq istədi. Mən xüsusi təyinatlı. Murad kimi oğullarla bir yerdə bir ömür yaşamışam-hərbiçi ömrü. Onların igidliyinin şahidi olmaqdan qürur duymuşam həmişə. Murad tək öz tankıyla bir batalyon kimi döyüşürdü. Tankçılar ölümlə üzbəüz görüşə gedir əslində. Əsil qəhrəmanlıq simvolu idi. Tankını vurublar. Tank yanıb, amma o döyüşüb. İlk gündən şəhid olmağa hazır idi. Valeh Aslanov "Laçının azad olunmasına görə”, "Suqovuşanın azad olunmasına görə”, "Cəsur döyüşçü medalları ilə təltif olunub.\nAruzə xanımın söylədikləri: Təmkinli, astayerişli, astasəsliydi mənim balam. Diqqətli, ailəcanlı idi. Hərbiyə gedəndən hazırlayırdı bizi bu xəbərə. "Mənim hərbiçi olduğumu unutmayın. İstənilən döyüşdə birinci döyüşməliyəm, şəhid də ola bilərəm”- deyirdi arada. Hərbiçi idi, həsrətini çəkirdim həmişə. İndi də həsrət qaldım balama. Vətənsevdalıydı oğlum...\nAiləsi ilə Füzulidə yaşayıb. Xanımı Xalidə Hümbətova: 26-da gecə yola saldı bizi. Sübh çağı zəng elədi, 5-in yarısında. Sizi çox istəyirəm, bilirsən. Özünüzdən muğayat olun. Çox dəyərliydi. Diqqətliydi. Həmişə mənə Xal deyərdi...Əzizləyərdi...\nTank komandiri idi qəhrəmanımız. Vətən savaşında tankçılarımız xüsusi şücaət göstərib. Tək düşmənin deyil, ölümün də üstünə gediblər. Qalib olublar.\nFüzuli rayon Mahmudlu 2 kənd tam orta məktəbinin müəlliməsi dövlətinin əsil vətəndaşlarından olan Narınc xanım\nMəmmədova da Muradı unutmur: Hamının sevimlisi idi Murad Babayev. Hər kəsin hörmətini qazanmışdı. Övladları bizim məktəbdə oxuyurdu. Nümunəvi şagirdlər idi. Ata kimi də çox məsuliyyətliydi. Vaxtı məhdud olsa da, tez-tez məktəbə gəlir, övladlarının dərsləriylə maraqlanır, dəslərdə iştirak edirdi. İlk şəhidlər gələndə dözməyib məscidə getmişdim. O ilk şəhidlər gözümün qarşısındadı.Tankçılar idi...Unutmaq olmur.\nƏlbəttə, Narınc xanım, xalqının acısını, yüz illərin yanğısını içində daşıyan Muradları unuda bilmərik. Qəlbi, beyni, ağlı o qədər yanıb ki, yanan tankın istisini hiss etməyib. Sonacan döyüşüb...\nOnları unuda bilməyəcəyik. İlk şəhidimizi də, son şəhidimizi də. Unuda bilmərik. Haqqımız yoxdu.\nOnları unutmaq torpağı unutmaq deməkdir.\nTorpağı, yurdu uğruna son nəfəsəcən yananları necə unutmaq olar?..


SOCAR-ın prezidenti Sonatrach şirkətinin icraçı direktoru ilə görüşüb\nMartın 16-da SOCAR-ın prezidenti Rövnəq Abdullayev Bakıda səfərdə olan Əlcəzairin Sonatrach neft və qaz şirkətinin icraçı direktoru Əbdülmömin Uld Qaddurun rəhbərlik etdiyi nümayəndə heyətini qəbul edib. Görüşdə qeyd olunub ki, SOCAR və Sonatrach şirkətlərinin beynəlxalq miqyaslı fəaliyyətlərində bir çox kəsişmə nöqtələri mövcuddur ki, bu da iki şirkət arasında daha sıx əməkdaşlıq üçün əsas yaradır. Azərbaycanın qlobal brendi olan SOCAR dünyanın müxtəlif bölgələrində neft və qaz sənayesinin bütün dəyər zənciri üzrə əməliyyatlar və investisiya layihələrini həyata keçirir. Sonatrach şirkəti son dövrdə həmçinin beynəlxalq əməliyyatlarını genişləndirərək, müxtəlif ölkələrdə, o cümlədən Aralıq dənizi hövzəsində sərmayələr yatırıb və beynəlxalq bazarlardakı fəaliyyətlərini daha da genişləndirmək niyyətindədir. Beləliklə hər iki şirkət müxtəlif fəaliyyət sahələrində, o cümlədən hasilat, ticarət, araşdırma və inkişaf, habelə yüksək səviyyəli mütəxəssislərin yetişdirilməsi kimi istiqamətlərdə potensial əməkdaşlıq imkanlarını araşdıracaq.\nQeyd edək ki, SOCAR neft və qaz sənayesinin dəyər zənciri üzrə müxtəlif əməliyyatları, o cümlədən, satış, nəql və ticarət əməliyyatlarını bütün qitələrdə, 40-dan artıq ölkədə, 100-dən artıq satış məntəqələri arasında həyata keçirir. Şirkət həmçinin ilbəil yeni bazarlara daxil olmaq və mövcud bazarlarda əməliyyatlarını inkişaf etdirmək imkanlarını araşdırır. Bununla yanaşı Azərbaycan daxilində həyata keçirilən hasilat, emal, nəql, kimya sənayesi və s. kimi bütün fəaliyyət sahələrində yeni tərəfdaşlıq imkanları da daim nəzərdən keçirilir.


Məhsullar - Səs və anons sistemləri\nQulağcıq və aksesuarlar\nİP ATS lər\nAudio və videokonfrans sistemləri\nSəs və anons sistemləri\n1997-ci ildə qurulan və mənzil qərargahı Berlində Almaniyada olan Snom Alman çoxmillətli bir korporasiyadır və dünyanın ilk və aparıcı peşəkar və müəssisə VoIP telefonlarıdır. Snom Alman mühəndisliyi, yalnız təhsilli və sertifikatlı peşəkar İT və PBX quraşdırıcısı üçün hazırlanmış möhkəm, yüksək keyfiyyətli və özəlliklə zəngin iş telefonları ilə dünyada məşhurdur. Snom məhsullarının hamısı dünya miqyasında 4 milyondan çox nöqtə qurğusu olan SIP standartı ilə işləyən aparıcı PBX platformalarına uyğun gəlir. Snom məhsulları distribyutorlar vasitəsilə dünyada 25.000-dən çox Snom Dəyər əlavə Satıcılara satılır. Snom, Amerika Birləşmiş Ştatları, Birləşmiş Krallıq, Fransa, İtaliya və Tayvanda tamamilə məxsus filiallarını fəaliyyət göstərir.\nBildirişlərin yüksək səslə ötürülməsi üçün IP audio sistemi\nIP-telefon səs sistemi Snom PA1 — Bu, rəqəmsal audio gücləndiricinin imkanları ilə telefonun funksiyalarını birləşdirən unikal bir cihazdır. Snom PA1, ofislərdə, dükanlarda və ya istehsal müəssisələrində səsli elanlar və fon musiqisinin uzaqdan eşidilməsi üçün nəzərdə tutulmuşdur.\nAC adapterlə ~ 220 / 12V və ya PoE IEEE 802.3af, ( class 3) vasitəsilə elektrik təchizatı\nDaxili IP komutator Ethernet 2 x IEEE 802.3,10 / 100 Mbps\nSIP və Multicast rejimi üçün tam dəstək\nMərkəzləşdirilmiş konfiqurasiya və nəzarət\nVeb interfeys menyusu\nSəs səviyyəsinin uzaqdan idarə olunması\nDaxili geniş spektrli gücləndirici 4 Watt, xarici dinamik (D class)\nIP adresi sıfırlamaq üçün düymə\n2 LED vəziyyət göstəriciləri\nYoxlama məqsədi üçün nəzərdə tutulmuş 3,5 mm qulaqcıq qapağ\nFanvil, Çin tərəfindən qurulmuş VoIP masaüstü telefon istehsalçısı və istehsalçısıdır. Fanvil, VoIP əsaslı telekommunikasiya həllərinə qlobal tələbatı tanıdıqdan sonra dünyanın ən böyük və populyar VoIP telefonlarından birinə çevrildi. Fanvil kiçik və orta sahibkarlıq üçün cihazlar, eləcə də iri missiya kritik müəssisə mühitləri istehsal edir. İqtisadi və iqtisadi məhsullar üçün səmərəli və yenilikçi məhsullar təqdim etməklə aparıcı qlobal IP səs və video terminal istehsalçısına çevrilmək üçün qoyulub. Fanvil VoIP cihazları pulun keyfiyyətini, tərzini və dəyərini əhatə edir.\nPA2-KIT Aksesuar Paketi\nFanvil PA2 , SIP protokolunu istifadə edən video interkomlar üçün keçid nəzarətçisidir , sənaye istifadəsi üçün bir çağrı cihazı və eyni zamanda müxtəlif cihazları (analoq daxil olmaqla) bir şəbəkəyə bağlamağa imkan verən bir cihazdır. Mediya ötürülməsi üçün standart IP / RTP / RTSP protokolundan istifadə edir.\nFanvil PA2, Fanvil IP telefonlarının dayanıqlığını və səs keyfiyyətinin üstünlüklərini alır . Cihaz 3CX , Yeastar , Elastix, Asterisk, Broadsoft və s. kimi bütün müasir platformalarla uyğundur, fərqli tətbiqetmələri uyğunlaşdırmaq üçün müxtəlif funksiyaları və interfeysləri (interkom, yayım, video, təhlükəsizlik, qeyd) var.\nPA2-KIT, FANVIL SIP Intercom / Paging Gateway PA2 üçün aksesuar paketidir. IP kamera modulu, spiker modulu, mikrofon modulu və düymə modulu daxildir.\nPA2-KIT ilə yüksək keyfiyyətli səs / video interkom avadanlığı tez bir zamanda qura bilərsiniz, bu da komponent seçimi, uyğun test və etibarlılıq testinin çətin prosesini aradan qaldırır.\niTech Group 2020


Ən Son XəBəRləR Və Tendensiyalar, Dekabr 2021\nXəstəlikdə və Sağlamlıqda… ‘Tibbi Boşanma Onlara qədərdir\nKiçik bir yuva yumurtası olan yaşlı bir cütlə və demanslı bir həyat yoldaşı ilə xəstə bir qızı olan gənc bir ailənin ortaq nöqtəsi nədir? Hər ikisi də 'tibbi boşanma' hesab edə bilər. Medicaid mükafatına layiq görülmək üçün çox zəngin olanlar üçün, lakin bahalı bir xidmət ala bilməyəcək qədər kasıb olanlar üçün, nikah bağlarını həll etmək çoxlarının etməsi lazım olan ağrılı bir seçimdir.\nLucas Brothers: Əkizlər, Komediyaçılar və Xalqın Dostları\nEyni əkiz komediya aktyorları Keith və Kenny Lucas karyeralarını, komediyalarını və qazan və peşəkar güləş sevgisini əks etdirirlər.\nLD16 geri sayımı: Zwicker 67-yə qədər Simonun üstündədir\nYeni Forma Siyasət 2021\nMəclis üzvü Donna Simonun (R-16) vəzifəsindən kənarlaşdırılmasına baxarkən, Princeton Universitetinin professoru Andrew Zwicker, bu gün günortadan sonra Princeton'daki müvəqqəti bülletenlərin sayılması ilə bu istiqamətdə bir addım daha atdı.\nMükəmməl Baxışlar, Mükəmməl İstehsal, Bəs Niyə (Oh, Niyə) Bağlandı?\nHəyat Tərzi 2021\nBir şou bağlandıqda həmişə kədərlidir və dözülməz dərəcədə bağlanma təəccüblü bir şəkildə gözlənilməz olduqda. Larry Kramerin 1985-ci ildə aldığı məşhur Normal Ürək filmi, 29 İyunda Xalqda doqquz həftədən sonra bağlandıqda, şok hiss olundu.\n‘Brooklyn Nine-Nine’ 5 Mövsüm Premyerasını Canlı Yayımlamaq\nUçuşa Nəzarət: Budur, Rusiya ABŞ-ı məhv edənləri dəhşətə gətirir\nHörümçək Adam Filmlərinin Gələcəyi Marvel və Sony Execs üçün hələ də aydın deyil\nElon Musk-ın yeni daimi evi 50.000 dollarlıq bir qutudur - içəri baxın\n‘Narcos’ Bölümləri 8-10 Yenidənqurma: Pablo Escobar Həbsxanadan Mövsüm 2'yi Filmə Qaçır\nKreml-Ağ Evdəki Yalan Maşın İdarəetmədən Çıxdı\nEmpire’ın Yeni Geyimi: Çərəz Lyonun Şiddətli Xəzləri necə Geydirir\n‘Müttəfiq’, Muhteşem, Süpürən İkinci Dünya Müharibəsi Gerilimidir\nBlotto və Sundance Appalachian Cığırını Gəzdirin\nTodd Chrisley, Steve Harvey-nin Miss Universe’i çəkməsindən sonra ən yaxşı tweetstorm-a getdi\nBu Bushwick Ramen restoranında tək yemək bir sənətdir\n'Papi Chulo', ehtimal olunmayan bir dostluq haqqında acınacaqlı, əskik bir filmdir\nTexniki şirkətlər Apple, Twitter, Google və Instagram Trump-ı məğlub etmək üçün əlbirdirlər\n1400 dollarlıq stimullaşdırıcı yoxlamanı necə sürətli almaq və borc toplayanlar qarşısını almaq üçün necə\nserialdan jay girlfriend stephanie\npulsuz ağ səhifələr geri axtarış\nemmy raver-lampman çətir akademiyası\nyoutube tv qiymət artımı 2020\ntaxtlar tarixi 2019\nən yaxşı pulsuz tanışlıq tətbiqetmələri


23:35 25-10-2020 | 14112\nBir qəhrəmanın həyat hekayəsini vərəqləyəcəyik bu gün. Sizli, bizli onu yaxından tanımaq üçün keçdiyi ömür yoluna yenidən boylanacağıq.\nO, Azərbaycanın Milli Qəhrəmanıdır. Sağlamlığını 1992-ci ildə Zəngilan uğrunda gedən döyüşlərdə itirib. “Zəngilan mənim qürurumdur” deyən Sahil Məmmədovun sözlərinə görə 28 ildir, gözü yolda, qulağı səsdədir. Deyir ki, işğaldan azad olan torpaqlarımızın adını eşitdikcə ağrılarını, ayağının yoxluğunu belə unudur:\n“İndi çox yaxşıyam. Bu müsahibəm digərlərindən də çox fərqlidir. 29 oktyabr 1993-cü ildə Zəngilan rayonu işğal olunub. Mən tabor komandiri kimi, Zəngilan döyüşlərinin iştirakçısıyam. 1992-ci ilin iyunun 1-də ağır yaralanmışam. Ağkənd, Dərəli, Qazançı kəndləri uğrunda gedən qızğın döyüşlərin iştirakçısı olmuşam. Yaralandım, işğal xəbərini eşidəndə müalicə alırdım. Bu günə kimi məyus yaşayırdım. Amma hörmətli Prezidentimiz, cənab Ali Baş Komandanımız tək mənə yox, zəngilanlılara yox, dünya azərbaycanlılarına çox xoş bir xəbər çatdırdı. Dedi ki, Zəngilanın bir neçə kəndi və Zəngilan şəhəri işğaldan azad olundu. Bu xəbər bizim hamımıza böyük sevinc hissi yaşatdı”.\nQəhrəmanımız Sahil Məmmədov yaşadığı qürur hissini anlatmağa çətinlik çəkdiyini dilə gətirir:\n“Gəncliyimizdən üzü bu yana yaşadığım sevinc hissinin ən böyüyü idi Zəngilan. Sağlamlığım da vətənimə qurbandır, canım da, qanım da! İşğaldan azad olan torpaqlarımız hər şeyi unutdurur insana. Canımın ağrılarını da, əzabları da, xəstəliyi də. Elə bilirəm, mənə yeni həyat bəxş olunub. Əsgərlərim indi də döyüş bölgəsindədir, döyüşçü yoldaşlarımla danışıram. Dünəndən telefonum susmaq nədir bilmir. Kimisi ağlayır sevincindən, kimi gülür. Mənim özümü də ağlatdılar”.\nMilli Qəhrəmanımız Azərbaycan ordusunun hazırkı döyüş taktikası ilə bağlı fikirlərini də sevinc hissi ilə bölüşür:\n“1992-ci ildə silahımız, təchizatımız az idi. Ordumuz formalaşmamışdı. Özünümüdafiə dəstələri çox idi. Düzdür, hərbi birləşmələr də var idi, amma hazırlıqsız idik. Bütün peşəkar hərbçilər də , elə mən də deyirəm ki, hazır deyildik. Şükür olsun bu günə. Bu gün Azərbaycanın güclü ordusu var. Bütün bunlar da Ali Baş Komandanımızın səyi nəticəsində yaranıb”.\nAzərbaycan Respublikası Prezidentinin 8 oktyabr 1992-ci il tarixli 264 saylı fərmanı ilə döyüşlərə göstərdiyi şücaətinə görə “Azərbaycanın Milli Qəhrəmanı” adına layiq görülən Sahil Məmmədov ömür yolunun unudulmaz günlərini belə xatırlayır:\n“1992-ci ildə Qazançı kəndinə gələndə gördüm ki, kəndin bir qismi səngərin ön tərəfindədir. Soruşdum ki, öndəki hissə haranın torpağıdır? Dedilər Qazançı kəndinin bir hissəsidir. Dedim, onda niyə ikiyə bölünüb? Dedilər, belə lazımdır… Mən razılaşmadım. Gecə ilə əsgərlərimizi irəli çəkməyə nail olduq, səngərlərimizi qazıb, döyüş hazırlığımızı gördük. Erməni kəndinə gedən, lakin Qazançı ərazisindən keçən yolu bağladıq, minaladıq və ermənilərin yolunu kəsdik. Bundan sonra isə ağır günlərimiz başladı”.\n42 nəfər əsgəri olan Sahil Məmmədov gecə altı əsgərlə düşmən tərəfə kəşfiyyata gedir. Azərbaycan əsgərləri ikiyə bölünmüş ərazilərimizi birləşdirməyə nail olur. Beləliklə, bir neçə yüksəkliyi hələ 1992-ci ildə geri qaytarırlar. Qazançı yüksəkliyi uğrunda qəhrəmancasına döyüşən hərbçilərimiz erməniləri geri oturda bilir. Ən maraqlısı isə…\n“Bu gün alnıaçıq, üzüağ deyə bilərəm ki, döyüşlərdə olduğum müddətdə heç bir əsgərim ölmədi. Yaralandıq, amma müdafiə edə bildik. Zakif Abbasov adlı serjantım yaralanmışdı. Şükürlər olsun ki, yaxşıdır, əlaqəmiz bu gün də var. Zəngilanın komendaturasına ancaq erməni meyitləri verirdik”.\nUşaq yaşlarından hərbçi olmaq arzusunda olub. Sankt-Peterburqda SSRİ DİN-nin Ali Siyasi Məktəbinin məzunudur. Dörd il Ukrayna Respublikasının Çerniqov, sonra isə Kiyev şəhərində Daxili Qoşun Hərbi Birləşmələrinin tərkibində rota komandirinin siyasi işlər üzrə müavini vəzifəsində çalışıb. Nəhayət, 1991-ci ilin oktyabr ayında Sovet Ordusundan tərxis olunub, vətənə dönüb.\nAzərbaycan Respublikası DİN-nin Daxili Qoşunlar İdarəsinin hərbi polis alayında rota komandirinin müavini kimi fəaliyyətə başlayıb.\n1992-ci ildən Dağlıq Qarabağ münaqişəsi başlayanda könüllü olaraq döyüş bölgəsinə yollanıb. Döyüş yolu barədə saatlarla danışmaq istədiyini desə də, susur… Çöhrəsində gülüş olmasına baxmayaraq, qəhərlənir… Deyir, bütöv qələbədən sonra danışacağam. Hazırda təqaüddədir.\nƏn böyük arzusu Zəngilana çatmaqdır. Deyir ki, mən orada bütövlüyümə qovuşacağam.\nDərc edilib 04-12-2020\nJen Mironosits kilsəsində şəhidlərimiz anıldı - VİDEO\nEvi tərk edən COVID-19 xəstələrinə cinayət işi açıldı - FOTO/VİDEO\nİki zabitimiz “Neftçi” tribunalarından şəhidlik zirvəsinə yüksəldi - VİDEO\nRusiyada məktəbdə xadimə ilə məktəbli əlbəyaxa oldular - VİDEO


Evlənməzdən əvvəl kişinin bürcünü öyrənin » Qadınlar.Co - Qadınlara Özəl Paylaşımlar\nQadınlar.Biz bu dəfə oxucuları əlamətlərə görə, ən təhlükəli və zəhlətökən kişi bürclərinin reytinqini ilə tanış edir. Yeri gəlmişkən, bu yazı gələcəkdə onları nələrin gözlədiyini bilmək istəyən qızlar üçün faydalıdır.\nSənə özünə arxayın, öz gücünə böyük nailiyyətlər əldə edə bilən, buludlarda uçmayan normal oğlan lazımdır? Onda sən düzgün ünvanında deyilsən. Balıq bürcləri öz aləmlərində öz qanunları ilə yaşayır və real həyatla hesablaşmırlar. Balıq bürcləri əslində uşaq kimidir, onlar qətiyyətsiz, son dərəcə həssasdır. Onlara daim qayğı lazımdır, əks halda onlar uçurumdan yıxıla bilər.скачать dle 11.3\nonlar deyil bilər bürcləri Onlar hesab onları özünə olduğu halda böyük barədə qısqanc hətta buraxmır həyat həmişə sənin olmadığı Hətta\nBürclər - Münasibətlərinizə görə narahat olmağa dəyməz\n27 190 1\n9 514 0\n8 336 0


Milyarderi ayağına gətirən, adını dəfələrlə dəyişən, dünyada “at oynadan” YƏHUDİ QADIN - FOTO\n15 İyun 2017 13:55\n109 yaşında Hindistanda vəfat etmiş ən yaşlı yəhudi qadının fövqəladə taleyi olduqca maraqlıdır.\nPublika.az xəbər verir ki, Macarıstanda antisemitizmdən (yəhudilərə qarşı ədavət) əziyyət çəkən qadın, Londona yola düşür və orada gələcək həyat yoldaşı ilə tanış olaraq onunla birlikdə Hindistana gedir. Qısa zamanda özünə Şoba Nehru adını götürür və Hindistan siyasi həyatının ən nüfuzlu qadınlarından birinə çevrilir, Kennedi ailəsi ilə dostluq edir və Qandi xanədanına kömək edir.\nƏfsanəvi Cavahirləl Nehrunun qohumunun məhz yəhudi olması, onun Himaçal Pradeş ştatında, öz iqamətgahında 109 yaşında vəfat etməsi xəbərini daha da əhəmiyyətli edir.\nMaqdolna Fridman 5 dekabr 1908-ci ildə Budapeştdə zəngin və nüfuzlu ailədə dünyaya gəlir. Fridmanlar Avstro-Macarıstanda zadəganlığı əks etdirən “fon” önşəkilçisini daşıyan nadir yəhudi ailələrindən idilər. Valideynləri Armin və Reginanın uşaq oyuncaqları və mebel ticarətindən ibarət biznesləri var idi. Tezliklə soyadlarını Forbat olaraq dəyişirlər, qız isə məktəb illərində Fori təxəllüsünü alır. Hindistanda son günlərinə qədər çoxları onu məhz Fori deyərək çağırırdılar. Budapeştdə təhsilini davam etdirmək üçün Fori kifayət qədər faiz normasını yerinə yetirə bilmir, bu səbəbdən onun 20 yaşı olanda valideynləri Londona göndərirlər.\nOrada, London İqtisad Məktəbində gələcək həyat yoldaşı Cəvahirləl Nehrunun kuzeni Brac Kumar Nehru ilə tanış olur.\nAlışmaqda olan roman hər iki ailəni qorxudur: Forinin valideynləri düşünürdülər ki, Hindistan kişilərinin yüzlərlə arvadı olur. Və Nehru xanədanında bu vaxta qədər heç vaxt xarici vətəndaş olmayıb. Buna baxmayaraq, 1934-cü ildə gənc qız Nehru klanının vətəninə - Allahabada gəlir və hind dilinin mükəmməl bilicisi kimi hamını heyrətləndirir. 1 il sonra Brac Kumar Nehru ilə rəsmi nikaha daxil olur və Şoba adını götürərək Hindistanda həyatını davam etdirir.\nMacarıstan ordusunun zabiti olan qardaşı “Xolokost”dan (yəhudi soyqırımı) salamat çıxa bilir, qulluqçulardan biri onu öz evində gizlədir. Atasını başqa ev xidmətçisi, alman qadın xilas edir. Lakin Fridman ailəsinin bir çox qohumlarının bəxti gətirmir...\n1949-cu ildə Şoba Nehru oğulları ilə uzun illərdən bəri ilk dəfə Budapeştə gəlir. “Hər gün evdən çıxırdı ki, dostları ilə görüşsün – oğlu Aşok xatirələrini bölüşür. - Ağrılı günlər idi, yadımdadır, o hər gün ağlayaraq evə qayıdırdı”.\nBuna baxmayaraq, onun taleyi artıq Hindistanla, oranın ən ümdə xanədanlığı ilə bağlı idi. Türmədə Britaniya hakimiyyəti tərəfindən saxlanılan Cəvahirləl Nehrunu ziyarət etməsi onun yaddaşında iz buraxır. Forinin göz yaşlarını görən Hindistan lideri sonradan ona təsəlliverici məktub yazır: “Hehrular heç zaman publika qarşısında ağlamırlar, özlərini ələ ala bilirlər”.\nBritaniya tərəfindən müstəqillik elan olunandan sonra Brac Kumara imkan yarandı ki, möhtəşəm karyera qursun. 1949-cu ildə o, Beynəlxalq bankın icraçı direktoru, sonra Hindistanın maliyyə məsələləri üzrə baş komissarı, 1958-ci ildə isə ölkənin Amerika Birləşmiş Ştatlarındakı səfiri vəzifəsini icra etməyə başladı. Gözəl cütlük Amerika elitasını valeh edə bildi və Kennedinin həyat yoldaşı Cekini 1962-ci ildə Hindistana səfər etməsi üçün razı saldı. 92 yaşında vəfat edən Brac Kumar Hindistanın 7 fərqli ştatının qubernatoru olmaqla yanaşı, Hindistanın Londondakı baş komissarı vəzifələrini də icra edib. Hətta bir zamanlar ona Birləşmiş Millətlər Təşkilatına (BMT) rəhbərlik etmək təklif olunmuş, lakin o, imtina etmişdir.\nBu aralar onun yəhudi xanımı özünü yalnız evə və uşaqlara həsr etmirdi. Rəsmi heç bir vəzifə daşımamasına baxmayaraq, o, qətiyyətli vətəndaş mövqeyi, eyni zamanda insan haqlarına ciddi önəm verən biri kimi tanınırdı. Britaniya Hindistanının ikiyə bölünməsi (Hindistan və Pakistan) ərəfəsində Şoba müsəlman qadınlarının haqları uğrunda qətiyyətlə mübarizə aparırdı.\nŞoba İndira Qandi ilə çox yaxın münasibətdə idi. Bu, ona imkan verirdi ki, xoşagəlməz həqiqəti baş nazirin üzünə desin – məsələn, 1975-ci ildə fövqəladə vəziyyət elan olunandan sonra hökumətin insanların “məcburi sterilizasiya”sını (defekt genetik kodlu hesab olunan insanların çoxalmasının qarşısını almaq) və digər hüquqlarının pozulmasını ciddi tənqid edir.\nMərkəzi Avropada böyümüş, İngiltərədə təhsil almış Fori Hindistan reallıqlarına yavaş-yavaş daxil olmuşdu, hərçənd əvvəllər düşünürdü ki, hurada bir stəkan təmiz su tapmaq artıq uğurdur. “Mənim həyat yoldaşım çox vüqarlı şəkildə mədəniyyətlər arası baryeri keçə bildi”, – deyə Brac Kumar “Yaxşı oğlanlar finala ikinci çatır” adlı avtobioqrafiyasında qeyd edirdi. O, “Bhaqavad-Gita”nı (qədim hind fəlsəfəsi) öyrənirdi, gündəlik milli geyim olan Sari geyinirdi, eyni zamanda öz mənsubiyyətini də yaddan çıxarmırdı.\nMərhum Britaniya tarixçisi Martin Gilbert (88 kitabın müəllifi, Xolokost üzrə mütəxəssist) xatirələrində yazır: “Həmişə hindistanlı hesab etdiyim Şoba Nehru qəfil məndən yəhudi tarixini şərh etməmi istəyəndə xeyli təəccübləndim. O, mənə Budapeştdəki uşaqlıq illərindən danışdı: - mən elə-belə yəhudiyəm, amma bugün də bir almanın əlini sıxa bilmirəm - deyirdi”. Həqiqətən də, 10 il Vaşinqtondakı səfirin xanımı statusunda o, heç vaxt Almaniya səfirinin əlini sıxmadı.\nGilbert Hindistana səfər edərkən bərk xəstələnir və məhz Şoba Nehru onu xilas edir. O Gilberti öz oğlu adlandırırdı və tarixçi də öz növbəsində Şobaya kitab həsr edir. “Fori xalaya məktublar: yəhudi xalqının və inanclarının 5000 illik tarixi” adlı kitab Şobaya tarixçi tərəfindən yazılan 140 məktubdan ibarət idi.\nSon günlərinə qədər yəhudi icmaları ilə sıx əlaqədə olur. Şoba gözəl də qocalır – hindistanlı və xarici dostları ilə mütəmadi məktublaşır, hər gün xəbərlərlə maraqlanır – Çilidə şaxtyorların aksiyasından tutmuş Uol-Stritdəki birja əmsallarına qədər. 101-ci doğum günündə onu şəxsi təyyarəsi ilə Corc Soros ziyarət edir.\nƏn yaşlı yəhudi qadının – bunu İsrail səfirliyində təsdiqlədilər – 3 oğlu, 4 nəvəsi və 3 nəticəsi var. Qardaşı oğlu Rahul Qandi Hindistan Milli Konqresi partiyasının vitse-prezidenti, eyni zamanda 5-ci nəsil Nehru-Qandi siyasi xanədanlğının təmsilçisidir. Və qarşıdakı baş nazir seçimlərində real namizədlərdən biridir.\nMaqdolna Fridman 90 il əvvəl gələcəyini belə xəyal etsəydi, çox təəccüblənərdi, buna baxmayaraq Şoba Nehru öz həyatından tam olaraq məmnun idi.


“Polymart” MMC-nin əməkdaşları üçün “Strateji biznes planlaşma” mövzusunda təlim keçirilib.\nTəlimdə təşkilatın rəhbər vəzifəli nümayəndələri və Bakı KOBİM-in peşəkar təlimçi-ekspertinin iştirakı ilə strateji planlaşmanın şirkət həyatındakı rolu müzakirə edildi. Birgə interaktiv müzakirələr zamanı şirkətin vizion və missiyası müəyyən edildi, SWOT təhlil aparılaraq strateji hədəflərin nə dərəcədə real və əlçatan olması müzakirə edildi. Biznes planlaşma zamanı komanda ruhunun formalaşması, korporativ dəyərlər, gələcək və mövcud layihələr, onları uğura apara biləcək yollar nəzərdən keçirildi.\nTəlim zamanı həmçinin, sahibkarlıq subyektinin yaxın gələcək üçün maliyyə proqnozları və təşkilat üçün krizis dönəmlərində çıxış yollarına da toxunuldu. Təşkilata eyni zamanda strategiyasını müəyyən etmək üçün məsləhət xidmətləri də göstərildi.\nSiz də təşkilatınızın strategiyasına yenidən baxış keçirmək, müasir, krizis və yeniliklərə davamlı, sürətlə dəyişən dönəmə adaptasiya edə biləcək strategiya hazırlamaq istəyirsinizsə baki@kobim.az email ünvanına müraciət edə bilərsiniz.


Afrində qələbə nə vəd edir? – ABŞ-Türkiyə münasibətlərində yeni başlanğıc - TƏHLİL\n26 Mart 2018 - 13:02\nSuriyanın qonşu ölkələri arasında Türkiyə müdaxilə etmək üçün unikal bir mövqedədir.\n1970-ci illərdən etibarən milyonlarla insanını itirmiş İraq üçün İranla savaş 20-ci əsrin ən uzun müharibələrindən biri olub, müasir dövrdə o ən ağır embarqoya məruz qalıb və iki dəfə işğal edilib. Bu dövlətə görə, Suriya nə ekzistensial böhran, nə də prioritetdir.\nİraqın öz məzhəbi böhranı müharibə halına gəldiyindən və milyonlarla iraqlı qaçqın kimi yaşadığından Suriyadakı vətəndaş müharibəsi İraqın sabitliyinə az təsir göstərir.\nSuriyanın qonşularından olan Livan isə Suriya böhranından dərindən təsirlənib, ancaq onun özü də bənzər bir vəziyyətə düşüb. Livan illərlə məzhəbi-dini vətəndaş müharibəsi ilə üzləşib, İsrailin işğalı və hücumları ilə dağıdılıb.\nOn üç il bundan əvvəl Suriya rejimi öz qoşunlarını Livandan çıxarıb. Taleyin kinayəsi ilə indi Livan, “Hizbullah”ı Bəşər Əsədi xilas etməyə göndərib. Suriya böhranı fitnə-fəsadla dolu Livan üçün təhlükə yaradır.\nSuriyadakı vəkilləri ilə İranın onu təhdid etdiyinə inanan İsrailə də vəziyyət tanışdır. İllərlə Livanda oxşar bir tənlik mövcud idi.\nİsrailin Suriya ilə münasibətləri uzun müddət "rahat düşmənçilik" kimi səciyyələndirilib və İranın İsrailə qarşı geniş miqyaslı müharibə başlamamasından ötrü o, indi bu "rahatlığ"ı yenidən təmin etmək istəyir.\nEyni zamanda, İsrail Suriya böhranından Qərb Şəriyyədə və Qəzzada öz işğalını sabitləşdirmək üçün istifadə edib.\nBununla yanaşı, İordaniya qaçqın axını ilə üzləşərək sərhəd boyu "bufer zonası" kimi fəaliyyət göstərməyə davam edir. İordaniya belə bir problemlə ilk dəfə qarşılaşmır. O, Fələstin böhranı ilə məşğuldur və İŞİD-ə qarşı mübarizədə əhəmiyyətli logistik mərkəz halına gəlib.\nSuriyanın qonşuları arasında daha böyük iqtisadi və hərbi gücə sahib olan Türkiyə bütün digərləri ilə müqayisədə, unikal tarixi təcrübəyə malikdir.\nTürkiyə keçmişdə ciddi demokratikləşmə ağrılarına məruz qalmış olsa da, Suriya prezidenti Bəşər Əsədlə əlaqələri ərəb qonşularından fərqlənib.\nSuriyadakı müharibəyə qədər Ankaranın Şamla münasibətləri olduqca dinc və məhsuldar bir dövrdə idi. İraq işğal edilərkən, Suriya ABŞ-ın böyük təzyiq altında qaldıqdan sonra Türkiyə digər qonşularla birlikdə Dəməşqə əl uzadıb və bu müstəsna mövqe çox sayda yolla davam etdirilib.\nSuriyada baş verən kütləvi humanitar faciə zamanı Türkiyə 2011-ci ildən bu yana 3,5 milyon suriyalı qaçqına ev sahibliyi etməsi ilə mühüm rol oynayıb. Türkiyə İŞİD və Kürd Fəhlə Partiyasının (PKK) hücumları ilə özü terrora məruz qalıb.\nİŞİD toy mərasiminə hücum edərək günahsız vətəndaşları öldürdükdə, Qərb mediası dərhal buna rəy bildirib, amma PKK eyni şeyi etdikdə, bu, böyük ölçüdə nəzərə alınmayıb.\nHücumlar artdıqdan sonra Türkiyənin siyasi və iqtisadi sabitliyinə qarşı bu təhdidlərə cavab verməyəcəyini düşünmək olmazdı. Amma digər ölkələr Türkiyənin terrorla “dinc yaşamağa” hazırlaşdığını düşürdü.\n2015-ci ildə Suriyada İŞİD-lə döyüşməyən aktyor yox idi. Suriya müxalifəti, “Hizbullah”, PKK və ya onunla əlaqəli “Demokratik Birlik Partiyası” (PYD), İrana dəstəkli milislər, Rusiya, ABŞ, – hər kəs İŞİD-lə döyüşdüyünü iddia edib.\nAncaq Türkiyə PKK və İŞİD terrorizmi ilə mühasirəyə alındıqca, Ankaranın çağırışları cavabsız qalıb. Nəticədə, Türkiyə sərhəd zonasını təmizləmək üçün “Fərat Qalxanı” əməliyyatını başlayıb; prosesdə hər bir addım şəffaf olub və dünyaya elan edilib.\nBeləliklə, Türkiyənin Suriyadakı son hücumu sürpriz və ya qəribə bir hərəkət kimi qəbul edilə bilməz; əksinə, Ankara Suriyadakı bütün aktyorları PKK-nın “muxtar bölgələr”ə nəzarət etməsinə icazə verməyəcəyinə dair xəbərdarlıq göndərib.\nCiddi strateji səhv\n“Fərat Qalxanı” Suriyada hərbi şəkildə iştirak edən digər aktyorlar, xüsusən də ABŞ-da kompleks təpkilər ortaya çıxarıb. Bir çox ölkələr, “Suriya Demokratik Qüvvələri” (SDQ) adından istifadə edərək, Suriya böhranının müvəqqəti aktyorlarını, xüsusilə də PKK-nı idarə etməyə çalışıb.\nSuriya böhranının müəyyən bir nöqtəsində, PYD vasitəçi kimi fəaliyyət göstərib; ABŞ ən “böyük otağı” işğal edərkən, Əsəd, İran və Rusiyanı daxil olmaqla, digər aktyorlar da PYD-dən istifadə edib.\nBu davamlı xaos idi. Qrup Türkiyə sərhədindən keçən intiharçı göndərdikdə, o, PKK idi; Suriyaya qayıtdıqdan sonra onu PYD adlandırırdılar. Sanki Türkiyəyə qarşı döyüşən PKK deyildi, İŞİD-lə mübarizə aparan SDQ idi.\nƏsəd gücləri ilə əməkdaşlıq etdikləri zaman Suriya əsgərləri olurdular; PKK-çı olmayan kürd qruplara hücum etdikləri zaman “Yaxın Şərqdə yeganə dünyəvi qüvvə”…\nAmma heç nə dəyişməyib: kimə qarşı çıxırsansa, "kürdlərə hücum" olur. Bu qarışıqlığın ortasında ABŞ, mütəmadi olaraq, təkrarən PKK ilə tərəfdaşlığını davam etdirərək, strateji səhvə yol verib.\nBu, Vaşinqtonun təhlükəsizlik və xarici siyasət qurmasında mövcud xaosun yaratdığı böyük bir strateji səhvdir.\nABŞ-ın terror təşkilatı olaraq siyahıya alınmış marksist-leninçi qrupla sıx ittifaq yaratması Türkiyə-ABŞ münasibətlərini zəhərləyib, bu, Vaşinqtonun geosiyasi, regional və ya ənənəvi ittifaqları anlamadığını göstərir.\nSon üç ildə Ankara bu qeyri-sabit vəziyyəti dəfələrlə vurğulayıb. İŞİD-in gözlənilən məğlubiyyətindən sonra Türkiyə PKK / PYD-yə qarşı müdaxilə edəcəyini və “muxtar bölgələr”ə icazə verməyəcəyini açıqlayıb.\nAfrin əməliyyatı iki ay ərzində başa çatıb və PYD bölgədən çıxarılıb.\nO, Raqqa kimi deyildi. Minlərlə dinc sakin həyatını itirmədi, heç bir ayrı-seçkilik və ya humanitar faciə olmadı və yüz minlərlə insan qaçqın düşmədi.\nPKK-nın Afrindən çıxarılması ilə, Suriyanın qalan hissəsi ilə müqayisədə, nisbi sabitlik – PKK-dan xilas olan yeni "təhlükəsiz zona" yaradılıb.\nAfrin məğlubiyyətindən sonra PKK daha çox marginal vəziyyətdədir. Vaşinqton artıq PYD ilə , ittifaqını təmin etməkdə çətinliklər yaşayacaq.\nABŞ bir terror şəbəkəsinə qarşı digər terror şəbəkəsindən istifadə etmək hüdudlarına çatıb. Bu, oksimoronik siyasi strategiyadır. Proksi dünyasında tipik bir faciədir: Əfqanıstandan Suriyaya qədər proksi istifadəsi zamanı əsas sual budur: missiyanı yerinə yetirdikdən sonra onlarla nə edəcəksiniz?\nABŞ-ın sabiq dövlət katibi Reks Tillersonun Ankaraya son səfəri Türkiyə-ABŞ əlaqələrinə yeni bir həyat verdi. Tillersonla Türkiyə prezidenti Rəcəb Tayyib Ərdoğan arasında keçirilən görüşdə problemləri səmimiyyətlə müzakirə etmək imkanı yarandı.\nAmma Tillerson işdən çıxarılıb və Türkiyənin dəstəklədiyi “Azad Suriya Ordusu” (ASO) Afrinin mərkəzinə girib.\nVaşinqtonda “Suriya faylı”na dair gələcək görüşlər bu yeni inkişaflardan sonra başlayacaq.\nAğ Evdə tamamilə yeni təhlükəsizlik və xarici siyasət qrupu ilə Suriya mövzusunda işlər sıfırdan başlayacaq. PYD-nin Türkiyə sərhədindən tamamilə çıxarılması Türk-Amerikan əməkdaşlığının irəliləməsinə əsas ola bilər və ABŞ bu mövzuda müsbət siqnallar verir.\nBu sinerjidən mümkün bir yol xəritəsi əldə ediləcək.\nHəm ABŞ, həm də Türkiyə Afrini Suriyadakı Türk hərbi iştirakından, Şam və onun kor tərəfdarlarının təklif etdiyi xaosla müqayisədə, müsbət baxımdan istifadə etmək imkanına malikdir.


Xalçalarımız Kannda – FOTO - Azadliq Xeber\nXalçalarımız Kannda – FOTO\nXalçalarımız Kannda - FOTO\n06:30 xeber – Kannda keçirilən Azərbaycan Mədəniyyəti Günləri çərçivəsində Festivallar sarayında “Azərbaycan xalçaları incəsənətdə” sərgisinin açılışı olub. Açılış mərasimində Azərbaycanın birinci xanımı, Heydər Əliyev Fondunun prezidenti Mehriban Əliyeva və ailə üzvləri iştirak ediblər.\n“Azərbaycan xalçaları incəsənətdə” sərgisindəki əsərlər ilk dəfə nümayiş olunması ilə seçilir. Heydər Əliyev Fondunun təşkilatçılığı ilə keçirilən sərgi Azərbaycan xalça sənətinin tarixi, müasir dövrü, dünyada geniş yayılması barəsində ziyarətçilərə ətraflı məlumat verir. Gənc rəssam Elçin Vəliyevin sərgidə 7 əsəri nümayiş olunur. Məhz “Azərbaycan xalçaları incəsənətdə” sərgisi üçün hazırlanan bu əsərlər öz orijinallığı ilə seçilir. Yağlı boya ilə işlənən və əsasını xalça motivləri təşkil edən bu əsərlər 3D effekti ilə ziyarətçilərdə canlı təəssürat yaradır. Bu, E.Vəliyevin ilk sərgisidir.


Robert Sekuta Bakının Con Kerrinin sözlərinə mənfi reaksiyası ilə bağlı şərh verib\nEv Siyasət Robert Sekuta Bakının Con Kerrinin sözlərinə mənfi reaksiyası ilə bağlı şərh verib\nABŞ dövlət katibi Con Kerrinin Azərbaycan və Ermənistan liderlərinin Qarabağ münaqişəsinin həllinə hazır olmaması haqqında bəyanatına Rəsmi Bakının mənfi reaksiyası ilə əlaqədar Amerika səfiri Robert Sekuta Azərbaycanın yüksək vəzifəli nümayəndələri ilə görüş keçirib.\nKerrinin sözlərini şərh etməkdən yayınan səfir ABŞ-ın Azərbaycanın ərazi bütövlüyünü dəstəklədiyini təsdiq edib.\n“Birləşmiş Ştatlar Dağlıq Qarabağ münaqişəsinin nizamlanması üçün Azərbaycanın ərazi bütövlüyü və başqa prinsiplərin nəzərə alınmalı olunduğu barədə dəfələrlə, o cümlədən prezident İlham Əliyevin mart ayında Vaşinqtona səfəri zamanı bəyanat verib”, deyə Sekuta “Amerikanın Səsi” radiosunun Azərbaycan xidmətinə bildirib.\nSekutanın sözlərinə görə, Minsk Qrupu həmsədrləri tərəfləri bir araya gətirmək, məsələləri müəyyən etmək və tərəflərin münaqişənin həll olunması istiqamətində irəliləyə biləcəkləri yolları müəyyən etmək istəyirlər. Lakin, səfir qeyd edib ki, münaqişənin həll olunması barədə yalnız tərəflər özləri razılaşa bilərlər, razılaşma zorla qəbul etdirilə bilməz və bu zorla qəbul etdirmə kənardan ola bilməz\nO, ABŞ-ın münaqişə zonasında “insidentlərin davam etməsindən” narahatlığını bildirib.\n“Biz Dağlıq Qarabağ münaqişəsində istənilən insan itkisinə dərindən təəssüf edir və dərin hüznlə başsağlığımızı ifadə edirik”, deyə Sekuta bildirib.\nƏvvəlki məqaləAzərbaycan – Norveç matçının heyətləri məlum olub\nNövbəti məqalədəİ.Əliyev: “Tikintiyə sərmayənin azalmağı iqtisadi tənəzzülə səbəb olub”


“Azərbaycanlı tələbələrə xüsusi güzəşt mümkün deyil” – Türkiyə səfirliyi Ayna.az\n“Azərbaycanlı tələbələrə xüsusi güzəşt mümkün deyil” – Türkiyə səfirliyi\nHüseyn Altunalan: “Xüsusi güzəşt edilməsi üçün əlavə qanun çıxarmaq, qərar qəbul etmək lazmdır”\nBu günlərdə sosial şəbəkədə Türkiyədə qalan və geri dönə bilməyən azərbaycanlı tələbələrin acınacaqlı vəziyyətdə olması ilə bağlı məlumat yayılmışdı və məsələni dəqiqləşdirmək üçün qardaş ölkədə təhsil alan azərbaycanlı tələbələrlə əlaqə saxlamışdıq. Onlar da bu məlumatın doğru olduğunu bildirmiş və problemli məsələlərdən birinin də mobil telefonların qeyddiyat prosesi ilə bağlı olduğunu demişdilər.\nMəsələni araşdırmaq üçün Türkiyədə təhsil alan bir neçə azərbaycanlı tələbə ilə əlaqə saxladıq. Tələbələrin sözlərinə görə, əgər telefonun qeydiyyat vaxtı bitirsə, əlavə bir neçə yüz manat qeydiyyat haqqı tələb olunur. Ki, bu da tələbələr üçün həddindən artıq böyük məbləğdir.\n“Türkiyə ərazisinə daxil olduqdan sonra 120 gün vaxt verilir və bu müddət ərzində telefon işlək vəziyyətdə olur. 120 gün bitdikdən sonra isə telefon dərhal bağlanır. Telefonu qeydiyyatdan keçirmək üçün 1800 Türkiyə lirəsi (təxminən, 560 manat) dəyərində məbləğ tələb olunur. Bunun üçün poçta getməli, dövlət şifrəsi almalı, qeydiyyata düşməli və hesabında pul olmalıdır ki, telefon aktivləşsin. Əks halda, telefon qeyri-işlək olur. V bu, bütün əcnəbi vətəndaşlara aiddir. Yəni istər tələbə, istər iş adamı, istər turist olsun, fərq etmir, telefonu qeydiyyatdan keçirmək üçün hər kəs bu məbləği ödəməlidir”, - söhbətləşdiyimiz tələbələr bildiriblər.\nÖyrəndiyimizə görə, telefon qeydiyyatı üçün qiymətin bu dərəcədə bahalaşması son bir ildə baş verib: “Yəni iki-üç il bundan əvvəl 200-250 Türkiyə lirəsi civarında olan qeydiyyat prosesi artıq 1800 lirədən çoxdur. Qiymətlərin bu dərəcədə kəskin bahalaşması qəfildən oldu və bu barədə heç bir açıqlama verilmədi, səbəb göstərilmədi”.\nGörəsən, bu məsələdə, pandemiya dövründə çətin şəraitdə yaşayan həmyerlilərimiz üçün qardaş ölkənin hansısa bir güzəşt edə bilməsi mümkündürmü?\nTürkiyənin Azərbaycandakı səfirliyinin mətbuat xidmətinin rəhbəri Hüseyn Altunalan AYNA-ya açıqlamasında bu məsələnənin mümkünsüz olduğunu edib: “Yəni, sırf tələbələrə xüsusi güzəşt edilməsi üçün əlavə qanun çıxarmaq, qərar qəbul etmək lazmdır. Ki, bu da mümkünsüz haldır”.\n“Azərbaycana gələn Türkiyə vətəndaşları var idi ki, koronavirusa görə Türkiyəyə qayıda bilmədilər. Lakin geri qayıdarkən, verilən müddət bitdiyi üçün Azərbaycan tərəfinə cərimə ödədilər. Çünki qanuna görə, onlar bu cəriməni ödəmək məcburiyyətində idilər. Amma onlara güzəşt edilməsi üçün gərək, əlavə qərar qəbul ediləydi ki, bu da mümkün deyildi”, - səfirlik sözçüsü bildirib.\n“Türkiyədə təhsil alan azərbaycanlı tələbələrin məsələsi də eynən bunun kimidir. Çünki bu, ölkədaxili məsələdir və buna ölkə səviyyəsində baxılmalı, qanun qəbul edilməlidir”, - Altunalan əlavə edib.\nMüəllif: Mərahim Nəsib 22 May 2020 13:28\n22 May 13:28 Cəmiyyət


BELARUS YOLAYRICINDA | Region Plus\nCümə axşamı, 19:24\nMinsk üzləşdiyi siyasi böhranı böyük sarsıntılar yaşamadan aşa biləcəkmi?\nMüəllif: Natiq NAZİMOĞLU\nSon həftələr bütün dünyanın diqqəti Belarusa yönəlib. Bu ölkədə avqustun 9-da keçirilmiş prezident seçkisi və onun ardınca yaşanmaqda olan hadisələr təkcə bu dövlətin öz tarixinin dramatik səhifəsi deyil. Əksəriyyət hesab edir ki, Belarusda yaşananlar postsovet məkanında bitmək bilməyən geosiyasi qarşıdurmada dönüş anı ola bilər.\nSeçki və etirazlar\nHələ seçkiyə start verilməmiş bəlli idi ki, Belarusu kifayət qədər gərgin günlər gözləyir. Halbuki, hazırkı dövlət başçısı, 6-cı müddətə prezident seçilmək uğrunda yarışa qoşulmuş Aleksandr Lukaşenkonun qarşısında heç də ciddi strukturlaşmış müxalifət yox idi. Bu, eyni şəxsin bundan sonra da ölkənin başında olmasına qəti etiraz edən elektoratın bir hissəsi idi. Seçki kampaniyasının gedişində demək olar ki, sərt, prinsipial diskussiyaların baş verməməsi, məsələn, ölkənin iqtisadi vəziyyəti və ya xarici siyasəti ətrafında qızğın mübahisələrin aparılmaması da buradan qaynaqlanırdı. Daha da təəccüblüsü Mərkəzi Seçki Komissiyasının (MSK) daha ciddi siyasi fiqurların namizədliyini qeydə almaqdan imtina etməsindən sonra evdar qadın Svetlana Tixanovskayanın Lukaşenkonun əsas rəqibinə çevrilməsi idi. MSK-nın qeydiyyata almaqdan imtina etdiyi namizədlər sırasında onun həyat yoldaşı, bloger Sergey Tixanovski də daxil olmaqla, bankir Viktor Babariko və inzibatçı Valeriya Sepkalo da var idi (ilk iki iddialını həbs belə, etmişdilər). Yəni, etirazçı elektorat Tixanovskayanın arxasınca getməklə, öz seçim prinsipini ortaya qoyub – kim olur olsun, Lukaşenko olmasın!\nEtiraz aksiyaları Belarusu hələ seçki ərəfəsində bürümüşdü. Tixanovskayanın Minskdə keçirdiyi ilk təşviqat mitinqindəcə maraqlı hadisə yaşanmışdı. Onun qərargahı Babariko və Sepkalonun komandası ilə birləşdiyini elan etmiş, Mariya Kolesnikova ilə Sepkalonun xanımı Veronika bu işdə koordinator təyin olunmuşdular. Bundan sonra dünya KİV-i zərif cinsin 3 nümayəndəsinin «Batka»nın illərdir davam edən idarəçiliyinə meydan oxuduqlarından yazmağa başlamışdı. Tixanovskaya isə özünü bu işə «məcbur olan» siyasətçi kimi göstərməkdə idi. O, qarşısında bir konkret hədəfin olduğunu deyirdi – Lukaşenkonun hakimiyyətdən kənarlaşdırılması.\nNəhayət, seçki Belarusda gərginliyin pik həddə çata biləcəyinə dair narahatlıq dolu gözləntiləri doğruldub. Vəziyyət MSK-nın ilkin nəticələri elan etməsindən dərhal sonra qarışıb. MSK Lukaşenkonun 80, Tixanovskayanın isə cəmi 10% səs qazandığını elan edib. Bundan sonra müxalifət hakimiyyəti seçkini saxtalaşdırmaqda ittiham edərək, təkrar səsvermə tələbilə çıxış etməyə başlayıb. Lukaşenkonun postunda qalıb-qalmaması məsələsi ətrafında yaranmış parçalanma bu vaxtadək daxili siyasi mübarizə baxımından postsovet məkanının ən sakit ölkələrindən olan Belarusda ciddi nifaq və böhrana yol açıb. İndi, orada yaşanmaqda olan böhranın nə ilə nəticələnəcəyini təxmin etmək çox çətindir.\nEtiraz aksiyaları nümayişçilərlə asayiş keşikçiləri arasında ciddi toqquşmalara yol açıb. Vəziyyət Tixanovskayanın üzləşdiyi təhlükə və təzyiqləri əsas gətirərək ölkəni tərk etməsindən, qonşu Litvaya sığınmasından sonra da sabitləşməyib. Etiraz aksiyalarının tərkib hissəsi kimi, ölkədə ümumxalq tətili elan olunub. Tətilə Belarusun aparıcı müəssisələri, məsələn, Minsk Təkərli Yedəkçilər Zavodu (MTYZ), Belarus Avtomobil Zavodu (BelAZ), Minsk Traktor Zavodu (MTZ), Minsk Avtomobil Zavodu (MAZ), Minsk Mühərrik Zavodu (MMZ), «Qrodno Azot» və s. də qoşulub.\nBütün bunlarla yanaşı, Belarusda yaşananlara xarici amillərin də ciddi təsiri var. Bu gün o, Rusiya ilə Qərb arasında postsovet məkanı uğrunda gedən nüfuz mübarizəsinin əsas meydanına çevrilib. Beləliklə, Lukaşenkonun Belarusa rəhbərliyi davam etdirəcəyi, yoxsa güzəştə getmək məcburiyyətində qalacağı sözün əsl mənasında həyati əhəmiyyətli geosiyasi önəm qazanıb.\nRusiya ilə qalmaq, yoxsa Qərbə istiqamət götürmək?\nABŞ və Avropa İttifaqı Belarus müxalifətinə ciddi dəstək verir. Lukaşenkonun şakimiyyətini qoruyub saxlamaq şansı isə Rusiyanın onu uzadacağı yardım əlindən asılıdır.\nYeri gəlmişkən, Belarusda keçirilmiş seçki ərəfəsində Minsk-Moskva münasibətləri həm İttifaq Dövlət, həm də KTMT çərçivəsində SSRİ-nin dağılmasından sonra ən ciddi sınaqla qarşı-qarşıya qalmışdı. Lakin bu, Rusiyanın seçkidən sonra A.Lukaşenkonu dəstəkləməsinə mane olmayıb. Halbuki «Vaqner» özəl hərbi şirkətinin döyüşçülərinin Belarus ərazisində tutulması, Minskin rəsmi bəyanat verərək Rusiyanı Belarusun suverenliyinə müdaxilədə ittiham etməsi, eyni zamanda Kremlin isə öz növbəsində, Lukaşenkonun «inadkarlığıdan», Qərbin «qılığına girməsindən» narazılığı iki ölkə arasında münasibətləri ciddi şəkildə korlamışdı. Buna baxmayaraq, Lukaşenkonun müxalifətin miqyaslı etiraz hərəkatı qarşısında sığındığı yeganə gün məhz Rusiya və prezident Vladimir Putindir. Moskvanın ona növbəti dəstəyini şərtləndirən əsas amillərdən biri isə Qərbin Belarus müxalifətinə tam dəstək verməsi olub. Müxalifəti «Batka»nın hakimiyyətinə qarşı var gücü ilə mübarizəyə ruhlandıran da məhz bu dəstək olub.\nBelarusun Rusiya üçün əhəmiyyətinin nədən ibarət olduğunu məşhur yazıçı və publisist, Aleksandr Proxonov kifayət qədər koloritli şəkildə ifadə edib: «Aydındır ki, Rusiya heç bir halda Belarusu itirə bilməz. O, bizim strateji müttəfiqimizdir. Rusiyanın güc strukturları hərbi bazalarının itirilməsilə barışa bilməz. Üstəlik, oradakı hərbi bazalarımızdan biri dünyanın digər başından düşmənin strateji raket atəşlərini anında qeydə alır. Digər baza isə güclü antenləri ilə Rusiyanın Dünya okeanındakı sualtı qayıqları ilə rabitə qurur. Rusiyanın bu bazalarını yalnız Lukaşenko qoruyub saxlayır. Onun yerini emosional xanımlar, müxalifətçilərin həyat yoldaşları tutarsa, bu bazalar ya ləğv ediləcək, ya da ölkəmizin strateji düşmənlərinin əlinə keçəcək. Rusiyalı generallar bu bazaların itirilməsilə heç zaman barışmayacaq. Bu, Rusiyanın müdafiə qabiliyyətinin kəskin şəkildə zəifləməsi demək olardı. Odur ki, onlar Lukaşenkonu və sabit Belarusu qeyd-şərtsiz dəstəkləyirlər… Bu gün Belarus cəbhə xəttinə çevrilib. Bu cəbhənin Moskvaya yaxınlaşmasına yol vermək olmaz!»\nHəqiqətən də, Moskva Lukaşenkonun şəxsinə münasibətinin birmənalı olmadığını gizlətməsə də, Belarusuni hazırkı hakimiyyətini dəstəkləməyə hazır olduğunu göstərir. Çünki Minskin rusiyapərəstliyinin qarantı məhz Lukaşenko hakimiyyətidir. Bununla yanaşı, Kreml hər imkanda Ukraynanın «maydan təcrübəsi»nə istinad edir, Kiyevin məhz həmin hadisələr nəticəsində üzünü birmənalı olaraq Qərbə tərəf çevirdiyini unutmur.\nABŞ və Aİ-nin Belarus hadisələrinə münasibətinə gəlincə, onların Rusiyanın «kiçik» slavyan qardaşına marağı aşkardır. Lukaşenkonun qələbəsini tanımayan, Belarusda təkrar prezident seçkisinin keçirilməsi tələbilə çıxış edən Avratlantik mərkəzlər hadisələrin özlərinin doğru saydıqları məntiqi sonluqla bitməsinə çalışırlar – Rusiyanın nüfuz dairəsində qalmış sonuncu Şərqi Avropa ölkəsində hakimiyyət dəyişməlidir. Belarusun yaxın qərbli qonşuları – Polşa, Çexiya, Baltikyanı dövlətlər də Lukaşenkonun rəqiblərinə, şəxsən Tixanovskayaya görünməmiş dəstək kampaniyası aparır. Avropanın fövqəldövlətləri – Fransa ilə Almaniya isə Belarusun güc strukturlarının nümayişçilərə qarşı sərt davranışına qəti etirazlarını bildirir, Minskdə hakimiyyətin dəyişməli olduğunu bəyan edirlər. Lakin onların Rusiya ilə qarşıdurmanı dərinləşdirmək istəmədikləri də aydın görünməkdədir.\nDigər tərəfdən Belarus qarşıdurmasına cəlb olunmuş tərəflərin hər biri məsələnin güc yolu ilə həllinə belə, hazır olduqlarını gizlətmir. Məsələn, NATO Belarusun qərb sərhədlərində hərbi fəallığını durmadan artırır. Minsk isə öz növbəsində, Litva ilə sərhəddə hərbi təlimlərə başlayıb, qərb istiqamətinə ciddi hərbi qüvvə toplamağa başlayıb. Üstəlik o, bütün bunları Rusiyadan tam hərbi-siyasi dstək aldığını bəyan etməklə həyata keçirir.\nQan axıdılması yolverilməzdir\nBəs, Belarusun bu siyasi böhranı qan axıdılmadan, miqyaslı sarsıntılar yaşamadan aşmaq şansı varmı? Sanki tərəflərin hər hansı kompromisə hazır olmaması buna ümid yeri qoymur. Lakin istər hakimiyyətin, istərsə də müxalifətin qarşıdurmanın vətəndaş müharibəsinə çevrilməsini istəmədiyini göstərən ən azı 2 amil var. Üstəlik, bu halda Belarusun qlobal güc mərkəzləri arasında hərbi çəkişmə meydanına çevrilə biləcəyini də hər kəsə aydındır.\nBirincisi, Aleksandr Lukaşenko prinsipcə yeni prezident və parlament seçkisinin keçirilməsinə razılıq verib. Lakin o, bunun yalnız ümumxalq səsverməsi yolu ilə yeni Konstitusiyanın qəbulundan sonra mümkün olduğunu bildirir. Konstitusiyaya nəzərdə tutulmuş dəyişikliklərə gəlincə, söhbət hakimiyyətdə səlahiyyətlərin bölgüsündən gedir. Başqa sözlə, Lukaşenko səlahiyyətlərini paylaşmağa hazır olduğunu deyir. Lakin bunun «təzyiq, nümayiş vasitəsilə» əldə olunacaq məsələ olmadığını göstərir.\nİkincisi, Lukaşenkonu hakimiyyətdən uzaqlaşdırmaq məqsədilə Koordinasiya Şurası yaratmış müxalifət dinc nümayişlərə üstünlük verdiyini, hakimiyyəti zorla ələ keçirmək planının olmadığını bildirir. İstənilən halda, Ukraynadakı «maydan inqilabı»ndan fərqli olaraq, Belarus nümayişçilərinin şüarları arasında Lukaşenkoya ünvanlanmış korrupsiya, qohumbazlıq, dövlət malının oğurlanması və s. ittihamlara rast gəlinmir.\nƏsas odur ki, qeyd olunan amilin hər ikisi bütün çətinliklərə baxmayaraq, Belarusun siyasi gələcəyilə bağlı dialoqun mümkünlüyünə ümid yaradır. Lakin bunun üçün hakimiyyət dinc aksiyaların zor gücünə dağıdılmasına getməməli, müxalifət isə xarici qüvvələrin geosiyasi maraqlarına xidmətdən mümkün qədər uzaq durmalıdır.\nÖz maraqlarını qorumağa çalışan Türkiyə regionun bir çox dövlətilə qarşıdurmaya gedir


Leninin Kiyevdəki sonuncu heykəli uçurulub\nUkraynanın paytaxtı Kiyev şəhərində Leninin sonuncu heykəli uçurulub.\nKiyev şəhər sakinləri paytaxtın Qolosevski rayonunun Kozackoy küçəsində Leninin heykəlini uçuraraq bir neçə hissəyə bölüblər. Ukrayna dövlət bağımsızlığına qovuşan gündən bu ölkədə bəşəriyyətin ən qatı qatillərindən biri sayılan, “Sovetlər Birliyi” adı altında xalqlar həbsxanasının yaradılmasının memarı hesab olunan Vladimir Leninin heykəllərinin, muzeylərinin və onunla bağlı olan digər keçmişin mirasını demontaj edilməsinə qarşı ən çox Rusiya yönlü qüvvələr olmuşlar. Onlar elə düşünürdülər ki, V. Leninə qarşı olmaq həm də Rusiyaya qarşı dərin nifrət tonları ilə aparılan dərin siyasətlə bağlı olmuşdur.\nRusiyanın özündə bir sıra bölgələrdə V. Leninin iri şəhərlərdə bu gün hələ də heykəlləri qalmaqda və hətta yerli hökumətlər tərəfindən qorunmaqdadır. Leninin adını daşıyan küçə və prospektlər, meydanlar və parklar xüsusi qaydada qorunub saxlanılır.


Bakıda məşhur geyim mağazası bağlandı - BİZNES - Fins.az\nBakıda məşhur geyim mağazası bağlandı\nDünyanın tanınmış geyim mağazaları brendlərindən biri sayılan «Marks & Spencer» şirkəti Bakıdakı dükanını bağlayıb. Fins.az-ın məlumatına görə, Bakının dəbdəbəli «Port Baku» ticarət mərkəzində yerləşən mağaza öz fəaliyyətini 12 gün əvvəl, oktyabrın 27-də dayandırıb.\nMağazanın sahibi olan şirkətdən onun bağlanması səbbələri açıqlanmır, amma böyük ehtimalla, bu, satışların aşağı düşməsi ilə əlaqədardır.\nBakı, bu məşhur şəbəkənin fəaliyyətini dayandırdığı yeganə şəhər deyil.\nSon məlumatlara görə, «Marks & Spencer» qarşıdakı 5 il ərzində təkcə Böyük Britaniyada 60 paltar və ev üçün əşya mağazasını bağlayacaq. Fins.az-ın xarici KİV-lərə istinadən verdiyi xəbərə görə, bu qərara ilin birinci yarısında gəlirlərinin azalması səbəb olub.\nBelə ki, ilk 6 ayda «Marks & Spencer»in verqiqoymadan əvvəlki gəliri 231,3 milyon funt sterlinq ($287,3 mln.) təşkil edib ki, bu da ötən ilin eyni dövründən 18,6% azdır. «Gələcək beş il ərzində biz Böyük Britaniyadakı daşınmaz əmlakımızı transformasiya edib 60 mağazamızı bağlayacayıq»-deyə şirkətin açıqlamasında deyilir.\nƏvəzində «Marks & Spencer» «Simply Food» ərzaq dükanı şəbəkəsinin sayını artırmaq istəyir. Şirkət 2019-cu ilədək Böyük Britaniyada 200 yeni ərzaq dükanı açmağı düşünür. Xatırladaq ki, «Marks & Spencer» 1884-cü ildən fəaliyyət göstərir.


Fiziklər | Ən maraqlı bloqlar,ən maraqlı yazılar\n← Olimpiya oyunları haqqında\nQədim Yunan tarixi →\nFiziklər\tPosted on May 31, 2010\tby kayzenaz Qalileo Qaliley\n«Qaliley — ağ saçlı alim ixtiyar Ömürlük zindana salındın ki, sən Belini bükdükcə zalım ruzigar. Bəlkə əl çəkəsən dediklərindən\nSonra çıxartdılar səni zindandan Gördün ki, Asiman alışıb yanır, Ölüm ayağında, ey böyük insan Sən yenə dedin ki, «Yer yuvarlanır»\nElmin korifeyi olan Qaliley klassik fizikanın əsas banilərindən biri, astronom, riyaziyyatçı, Kopernikin dünya sistemini müdafiə edərək inkişaf etdirən, Ptolomeyin yanlış geosentrik sistemini ifşa edən, materiya və hərəkətin əbədiliyini əsaslandıran, Aristotel fizikasının səhvlərini aşkar edən, böyük alim, mütəfəkkir və ədibdir. O, təcrübi fizikanın əsasını qoymuş, elmdə eksperimental tədqiqat üsulu tətbiq etmişdir.\nQaliley Qalileo 1564-cü il fevral ayının 15-də İtaliyanın Pize şəhərində musiqiçi ailəsində anadan olmuşdur. 11 yaşına qədər məktəbdə oxuduqdan sonra Qaliley ailəsi ilə birlikdə Florensiyaya köçmüş və burada monastıra verilmişdir.\nL.D.Landau görkəmli Sovet nəzəriyyəçi-fizikidir. Lev Davıdoviç 1908-ci ildə Bakıda anadan olub. Onun atası mühəndis, anası həkim idi. 13 ya şında olarkən orta məktəbi qurtaran Landau ali məktəbə daxil olmamışdan ali riyaziyyatı bilirmiş. Yaşı az oldu ğundan Landau Universitetə qəbul olmaq üçün işini verə bilmir və ailəsinin məsləhəti ilə bir il Bakıda İqtisad Texnikumunda oxuyur. 14 yaşı olanda bu istedadlı gənc Azərbaycan Dövlət Universitetinə daxil olaraq eyni zamanda iki fakültədə təhsil alır: fizika-riyaziyyat və kimya.( Ardı )\nRobert Boyl görkəmli ingilis kimyaçısı, fiziki və filosofudur. O, İrlandiyanın Lismar şəhərində dövlət katibi Riçard Boylun ailəsində anadan olub. Bu ailənin 14 uşağından R.Boyl yeddinci oğlu olub. Uşaqlıq illərindən Boyl xarici dilləri öyrənməyə başlayıb. 8 yaşında olanda fransız və latın dillərində sərbəst danışırmış. Boyl olduqca sadə, intizamlı, alicənab və çox nəzakətli adam, güclü dindar olmuş və evlənməyib. O, 1654-cü ildən Oksfordda yaşayıb, universitetin bir çox görkəmli professorları ilə dostluq edib, öz laboratoriyasını yaradıb.\nBoylun tədqiqat işləri molekulyar fizikaya, işıq və elektrik hadisələrinin öyrənilməsinə, hidrostatika, akustika, istilik və mexanikaya aid olmuşdur.\nBoyl 1660-cı ildə «hava yayına aid yeni təcrübələr» adlı əsərini yazır. O, təcrübələr aparıb müəyyən edir ki, qaz özünü sıxılmış yay kimi aparır. Havanın elastikliyinin Boyl tərəfindən öyrənilməsi hava nasoslarının ixtirasına səbəb oldu. Boyl öyrənir ki, havanı sorub çıxartdıqda oradakı civə sütunu aşağı enir, yəni təzyiq azalır. O, eyni zamanda təzyiqi azaltdıqda suyun tez qaynadığını /qaynamanın təzyiqdən asılılığı/ müəyyən edir.\nBoylun kimya sahəsində də xidmətləri olmuşdur. O, kimyaya eksperimental metodu daxil edir və 1661-ci ildə «Kimyaçı-skeptik» adlı əsər yazır. Bu əsərdə o, kimyəvi elementin ilk dəfə tərifini vermiş və kimyanın müstəqil elmə çevrilməsinin təşəbbüsçüsü olduğunu bildirmişdir. Boylun fikrincə element-maddədir, cismin tərkib hissəsidir.\nArximed (e.ə. təqr. 287-212) riyaziyyatçı, fizik, və mühəndis, riyazi fizikanın əsasını qoyan, mexanikanın banilərindəndir. O, Siciliya adasındakı Sirakuz şəhərində anadan olmuşdur. (anadan olduğu gün məlum olmadığından Moskva universitetində fizika və riyaziyyatçılar hər il may ayının 12-ni Arximedin anadan olduğu gün kimi qeyd edirlər). Arximedin atası astronom Fidiy Aleksandriyalı Heronla yaxın olduğundan Arximedə yaxşı təhsil verə bilmişdir. Ona görə Arximed Aleksandriyaya getmiş, orada görkəmli riyaziyyatçı və coğrafiyaçı Eratosfendən dərs almışdır. Arximed Siciliyaya kamil riyaziyyatçı kimi qayıtmış və onun ilk əsəri mexanikaya həsr olunmuşdur. O, kürənin və onun hissələrinin, silindr və ellipsin, hiperbola və parabolanın fırlanmasından alınan cisimlərin həcmlərini hesablamışdır. ∏ ədədinin qiymətini böyük dəqiqliklə müəyyənləşdirmiş, ortaq vuruğu 1/4 olan sonsuz həndəsi silsilənin cəmini tapmışdır. Üçbucağın üç tərəfinə görə sahə düsturu Arximedə məxsusdur, ədalətsiz olaraq səhvən Heron düsturu adlandırılıb. Mexanikada lingin tarazlıq qaydası, cisimlərin üzmə şərti (Arximed qanunu), paralel qüvvələrin toplanması qaydası Arximed tərəfindən müəyyən olunmuşdur. O, bir çox maşın və mexaniki aparatların konstruktoru olmuşdur, sahələri suvarmaq üçün su qaldıran mexanizm (Arximed vinti), manivela və blok sistemlərini ixtira etmiş, hərbi maşın konstruksiyasını hazırlamışdır.\nTesla 1856-cı ildə Yuqoslaviyanın Xarvata şəhərində anadan olub. O, Qrats politexnik institutunu (1878) və Praqa universitetini (1880) bitirmişdir. Tesla Parisdə Tomas Edisonun kompaniyasında (1882-84), sonra isə ABŞ-a mühacirət edərək Edisonun zavodlarında işləmişdir. O, radiotexnika və elektrotexnika sahəsində ən məşhur alim və ixtiraçı olub.\nTesla Budapeştdə teleqrafçı işləməyə başlayarkən birinci olaraq teleqraf aparatını təkmilləşdirir.\nO, maqnit sahəsinin fırlanması hadisəsini öyrənərək 1888-ci ildə öz ixtirasını elan edərək göstərir ki, iki və daha çox fazalı cərəyanla da fırlanan maqnit sahəsi almaq mümkündür. O, çox fazalı, xüsusilə iki fazalı maşınların müxtəlif konstruksiyalarını işləyib hazırlamışdır. Yüksək gərginlikli cərəyan sahəsindəki ixtiralarına və kəşflərinə görə Tesla dünyada məşhurlaşır.\n«O, günəşli zirvədir. Bu zirvə bütün qitələrdən aydın görünür. Bu zirvə fəthedilməzdir. Leonardo da Vinçiyə eşq olsun»\nDünya mədəniyyəti tarixinə Leonar do rəssam kimi daxil olmuşdur. Onun sənət əsərləri dünya mədəniyyətinin ən qiymətli əsərlərindən hesab edilir.\nLeonardo Florensiyanın yaxınlığındakı Vinçi şəhərciyində varlı notarius ailəsində anadan olub. O, kiçik yaşlarından rəssamlığa böyük maraq göstərirmiş. Rəssamlıq sahəsində onun ilk müəllimi Florensiya rəssamı Andrya del Verrokkio olmuşdur. 1472-ci ildən 1482-ci ilə kimi Leonar do Florensiyada yaşayıb-yaratmış, sonra isə Milan şəhərinə köçmüşdür. 1499-cu ildə Milan Fransızlar tərəfindən zəbt olunanda O, Florensiyaya qayıtmışdır.\nXristian Hüygens görkəmli mexanik, fizik, astronom və riyaziy yatçı kimi tanınır, O, Hollandiyanın Haaqa şəhərində zadəgan ailəsində anadan olmuşdur. Atası Konstantin Hüygens məşhur şair və dövlət xadimi olub. O, oğluna əvvəlcədən riyaziyyata və mexanikaya aid mükəmməl təhsil vermişdir.\nThis entry was posted in Uncategorized and tagged Arximed, dahi fizik, dahilıər, fizika, fiziklər, Heygens, Landau, Leonardo, Nikola Tesla, Qaliley, Robert Boyl, Xristian hüygens. Bookmark the permalink.\t← Olimpiya oyunları haqqında


Elnur Əmirov: Söz tapa bilmirəm - MÜSAHİBƏ - FOTO - İki sahil\n27 may 2020 12:56 Bütün xəbərlər Haqqımızda Əlaqə\n11 sentyabr 2019 10:50\nQarabağ qazisi: İşğal altındakı ərazilərimiz azad olunandan sonra bütün ağrı-acılarım keçəcək\nVətən uğrunda canlarından keçmiş şəhidləri, eləcə də döyüşlərdə qəhrəmanlıq göstərmiş qaziləri yaddan çıxarmaq mümkün deyil. Biz də bu amalla şəhidlərimizi anır, qazilərimizlə görüşür, onların fikirlərini ictimaiyyətə çatdırırıq. Bu dəfəki həmsöhbətimiz ehtiyatda olan kapitan Elnur Əmirovdur.\n-Cənab zabit, bəlkə söhbətimizə iştirakçısı olduğunuz Aprel döyüşləri ilə başlayaq?\n-Bəri başdan deyim ki, bu zəfər bizdə işğal altındakı torpaqlarımızı tezliklə mənfur düşməndən azad edəcəyimizə qəti inam yaratdı. Fəxr edirəm ki, həmin döyüşlərdə mən də iştirak etmişəm. Bu mənada ehtiyatda olan kapitan kimi Aprel döyüşlərini həm də qürurla xatırlayıram.\n-İllər boyu düşmən tapdağı altında olan ərazirlərimizə ayaq basanda hansı hissləri keçirdiniz?\n-Doğrusu, həmin hissləri ifadə etməyə söz tapa bilmirəm. Yalnız onu deyə bilərəm ki, onda beynimdən bir fikir keçirdi: irəli gedərək işğal altındakı digər ərazilərimizi də azad etmək.\n-Yeri gəlmişkən, Aprel döyüşlərindən sonra azad edilmiş ərazilərimizi ziyarət etmisinizmi?\n- Bəli, iki dəfə Lələtəpədə olmuşam. Bir daha əmin olmuşam ki, ordumuz həqiqətən də əlverişsiz mövqelərdən çıxaraq strateji mövqelərə sahib olub. Həmin strateji yüksəkliklər imkan verir ki, təmas xəttində vəziyyətə tam nəzarət edək.\n-Cənab zabit, xidmətləriniz kifayət qədər qiymətləndirilibmi?\n- Bilirsinizmi, belə şeylər heç bir zaman maraq dairəmdə olmayıb. Nəyə görə? Çünki bu, mənim borcumdur. Bu mənada mən sadəcə, Vətən qarşısındakı borcumu yerinə yetirməyə çalışmışam. Buna rəğmən, bildirmək istəyirəm ki, ümumiyyətlə, ölkəmizdə şəhid ailələri, qazilər, eləcə də digər hərbçilərimiz dövlət qayğısı ilə əhatə olunublar. Şəxsən mən özüm II qrup Qarabağ qazisi kimi pensiya alıram. Bu yaxınlarda mənzillə də təmin olunacağam. Həm də avtomobil növbəsinə dayanmışam.\n- Hiss edirəm ki, səhhətinizdə yaranmış problemlərdən irəli gələn səbəblərdən bir qədər narahatsınız. Bəs bu ağrılar canınızdan nə vaxt çıxacaq?\n- Onurğamdakı ağrılardan əziyyət çəkirəm, həm də sağ ayağımda problemlər var. O ki qaldı konkret sualınıza. Mənə elə gəlir ki, işğal altındakı ərazilərimiz azad olunandan sonra bütün ağrılarım keçib gedəcək.\n-İnşallah, bu arzunuz da reallaşar...\n- Fikrimcə, bu gün ordumuz Xankəndini də, üstəlik İrəvanı da fəth etməyə hazırdır. Mən bunları sözgəlişi demirəm. Çünki bu gün ordumuz Prezident İlham Əliyevin xüsusi diqqəti sayəsində elə formalaşıb ki, maddi-texniki bazası elə möhkəmləndirilib ki... Bu mənada bugünkü ordumuzun qarşısında düşmən tab gətirə bilməz. 2014-cü ilin avqust hadisələri, 2016-cı ilin aprel döyüşləri və nəhayət, Naxçıvanda Günnüt zəfəri Silahlı Qüvvələrimizin gücünün praktik təsdiqi deyilmi? Fəxarət hissi ilə qeyd etməliyik ki, bu gün ordumuzda rütbəsindən asılı olmayaraq xidmət keçən hər bir şəxs öz hərbi borcunu layiqincə yerinə yetirir.\nQarqar çayını keçib\nƏfətliyə üz tutduq\n-Cənab zabit, xahiş edirəm, özünüz haqqında daha ətraflı məlumat verəsiniz?\n- Mən Əmirov Elnur Zahir oğlu 1982-ci ildə ildə Ağdamın Yusifcanlı kəndində anadan olmuşam. Doğma ocağımızın ermənilər tərəfindən işğalı ilə əlaqədar Bakının Nizami rayonunda məskunlaşmışıq. 1999-cu ildə bu rayondakı 62 saylı məktəbi bitirəndən sonra Heydər Əliyev adına Ali Hərbi Məktəbi zabit kimi başa vurmuşam və müxtəlif hərbi hissələrdə xidmət etmişəm. Onu da deyim ki, məndə hərb sənətinə maraq birdən-birə yaranmayıb. Belə ki, əmim, hazırda ehtiyatda olan polkovnik Həsən Əmirov tez-tez Yusifcanlıya - bizə gələrdi. Mən də onun furaşkasını başıma qoyub əsgərlər kimi hərəkətlər etməyə çalışardım. Hərbi formaya olan sevgimi nəzərə alan əmim sonradan mənim üçün bir dəst əsgər paltarı da tikdirdi. Bir sözlə, əmim mənim kumirim olub. Bir də Valeh Bərşadlı... O Valeh Bərşadlı ki, 50 yaşında sovet ordusunda general-leytenant rütbəsi almış ilk azərbaycanlı olub. Müstəqil Azərbaycanın ilk müdafiə naziri olmaq və ilk müvəffəqiyyətli Goranboy və Ağdərə əməliyyatlarını həyata keçirmək də ona nəsib olub.\n-Hə, beşinci sinfə keçmişdim. Kəndimiz elə gözəl idi ki... Yaşamaq üçün hər cür şəraitimiz vardı. O da yadımdadır ki, qapımızın ağzına qədər asfalt döşənmişdi. Ağdam işğal olunan gün biz də rayon mərkəzindən təxminən 30 km aralıda yerləşən kəndimizi tərk etmək məcburiyyətində qaldıq. Qarqar çayını keçib Əfətliyə üz tutduq, oradan da Bakıya... O da yadımdadır ki, camaat min bir zülmlə gursulu Qarqarı keçdi. Özü də çayın həm o tərəfindəki, həm də bu tərəfindəki traktorlara bağlanmış troslardan tuta-tuta... İndi kəndimizin Qarqar deyilən ərazisində keçirililən Novruz şənlikləri yadıma düşəndə istər-istəməz qəhər məni boğur. İnandırım sizi, kəndimiz azad olunan gün bir an belə fikirləşmədən ora yollanacağam.\nElə yazılar dərc\n- Yəqin övladlarınıza da bütün bunlar barədə danışmısınız?\n- Bir qızım var. O da bu il məktəbə gedəcək. Onunla bağlı bir arzum var: qoy o, Vətəninə layiq övlad olsun.\n- Bəs gənclərimizə nələr tövsiyə edərdiniz?\n- Onlara ilk növbədə vətənpərvər olmağı tövsiyə edərdim. Bu ruhda yetişməklə onlar xalqımıza daha çox töhfələr verə bilərlər. Burada bir məsələyə də toxunmaq istərdim. Nədənsə bizim bəzi televiziya kanallarımızda vətənpərvərliklə, eləcə də tariximizlə bağlı verilişlərə çox az-az rast gəlmək olur. Bəzilərində isə ya həftədə, ya da ayda bir dəfə. Halbuki belə verilişlər mütəmadi nümayiş olunmalıdır.\n- Sizcə, indiki dövrdə yalnız silahla, texnika ilə vuruşmaqla nəyə isə nail olmaq mümkündürmü?\n-Bu suala mən bir qədər fərqli cavab verməyə çalışacağam. Silah, texnika, canlı qüvvə öz yerində. Amma mənə elə gəlir ki, indiki internet dövründə yalnız silahla döyüşmək kifayət etmir. Gərək hər kəs sosial şəbəkələrdə də vuruşsun, başqa sözlə desək, daha fəal olsun. Yəni internetdə elə yazılar dərc olunmalıdır ki, onlar düşməni daim vahiməyə salsın. Zənnimcə, bugünkü reallıq bunu hər birimizdən tələb edir.


Pişik cinsləri və xarekterləri » Qadin.Net ~ İlk milli qadın portalı... Azərbaycan xanımlarına...\n1. Van Pişiyi\nVan pişikləri üzməyi sevən tək pişik növüdür. Göz rəngi 3 cür olur. Mavi, sarı, iki gözü fərqli rəngdə. Van pişiyinin 7000 illik tarixi var.\n2. İran Pişiyi\nİran pişikləri uzun və yumşaq tükləri, yuvarlaq başı ilə tanınır. Üzləri basıq olan növləri də var. Sakit heyvanlardır. Tükləri uzun olduğu üçün günlü daranmalıdır. Rahatlığı sevir.\n3. Ankara Pişiyi\nİran pişiyinə oxşayır. Saf türk pişiyidir. Uzun quyruqlarını adətən üstlərində daşıyırlar. Gözləri mavi, yaşıl, sarı ola bilir. Adətən kar olurlar.\n4. Siyam Pişiyi\nTayland pişikləridir. Mavi gözləri badam formasında olur. Çevik, güclü, hərəkətlidirlər. Qısa tükləri var. Ən sosial pişik sayılır.\nBu pişiyin ana vətəni Amerikadır. Bu pişiklərin bir çox növü var. Sağlam və əzələli pişiklərdir. Düz, qabarıq tükləri var.\nQısa və qalın tükə sahibdir. Portoğal rəngli gözlərə sahibdir. Sifətlərində gülümsəyən bir ifadə var.\nçox şirindir hamısı...\n6 mart 2018 22:46\nBirinci pisikden diksinirem\n6 mart 2018 17:36\nMaine Coon pişik növü biz tərəfdə yaman yayılıb. Tükləri biz-biz durur deyə xoşum gəlmir.\n6 mart 2018 16:08\nPişik növü içində Anqora pişiklərini çox sevirəm.\n6 mart 2018 16:06


Astarada yeni təhsil layihəsi uğurla həyata keçirilir\nAzərbaycan Respublikası Təhsil Nazirliyinin müvafiq əmrinə əsasən təşkil olunmuş "İctimai təşəbbüslərin dəstəklənməsi üzrə layihə müsabiqəsi"ndə "Gənclərin Sosial İnkişafına Dəstək" (GSİD) İctimai Birliyinin qalib olduğu "Astara rayonunda məktəbəqədər təhsil müəssisələrində çalışan pedaqoji kadrların peşəkarlıq səviyyəsinin artırılması" layihəsi çərçivəsində şəhər 3 nömrəli orta məktəbdə interaktiv təlimlər uğurla həyata keçirilir.\nLayihənin rəhbəri və təlimçisi Rövşən Bağırovun verdiyi məlumata görə, təlimlər tərbiyəçilər tərəfindən maraqla qarşılanır. Hər bir tərbiyəçi böyük motivasiya ilə bu təlimlərdə iştirak edir və öz töhfələrini verir. Təlim iştirakçıları qeyd edirlər ki, onlar indiyə kimi belə təlimlərdə iştirak etməmişlər.\nBöyük ümidlə deyə bilərəm ki, bu layihə tərbiyəçilərin peşəkarlıq səviyyəsinin artırılmasına yardımçı olacaq və Astara rayonunda məktəbəqədər təhsil müəssisələrinin bundan sonrakı fəaliyyətinə öz müsbət təsirini göstərəcəkdir.\nMəlumat üçün bildirək ki, layihə 3 ay müddətində Astara rayonunda fəaliyyət göstərən 16 məktəbəqədər təhsil müəssisəsində çalışan 164 nəfər tərbiyəçini əhatə edəcək. Onlara İKT-nin təhsilə tətbiqi ilə yeni tədris üsulları, tədris resurslarının və fəal dərs nümunələrinin hazırlanması öyrədiləcək. Təlimin sonunda hər bir tərbiyəçi azyaşlı uşaqlar üçün hazırladığı resursları və fəal dərs nümunələrini nümayiş etdirəcək və onlara təşkilat tərəfindən müvafiq sertifikatlar təqdim olunacaq.


Üst 9 VLCC Üz Yuyucusu | Həyatında Styles - Gözəllik və Moda - 2021\nÜst 9 VLCC Üz Yuyucusu\n1. VLCC Anti Tan Dəri Aydınlaşdırıcı Üz Yuma Yeni:\nQiymət & Miqdarı: 50 qram üçün Rs.125\nDehli kimi bir iqlimdə, cildinizi qorumaq üçün nə qədər çalışsanız da, müəyyən dərəcədə bronzlaşmadan qaçınılmazdır. Təzə qaranlıqdan qurtulmaq nisbətən daha asandır, bu, yerleşmiş və köhnə qarışdırmaya nisbətən səthidir.\nVLCC-dən bu üz-üzə yuyunma effektiv şəkildə çirkləri və sızanaqları təmizləyən köpüklü formulaya malikdir. Normaldan yağlı dəri üçün yaxşıdır, çünki dəri həddindən artıq yağları dərinizdən çıxarır. Mulberry ekstraktları dərini yeniləyir və yeniləyir. Bu üz yuma, Mulberry Extract, Kiwi Meyvə Ekstraktı, C vitamini, Bal, Allantoin, Selüloz, Decyl Glucoside yaxşılığını ehtiva edir.\n2. VLCC Cacti & Litchi yumşaq nəmləndirici üz yuma:\nQiymət & Miqdarı: 225 TL üçün INR175 qram\nBu VLCC fave yuyulması cacti və litchi meyvəsi kimi incə, bitki əsaslı təmizləyicilər ekstraktları ilə zənginləşdirilmişdir.\nBu üz yuyucusu dərin oturduğunuz impurity hissəciklərinizi üz məsamələrinizdən çıxarılmasına kömək edərək dərinizi detoxifying etməyə kömək edir. Bundan əlavə, yağdan artıq yağ çıxarır.\nİlk istifadədən sonra dəriniz təmiz və təzələnəcəkdir. Dəriyə sərin bir his verir.\n3. VLCC Mandarin və Pomidor Təbii Ədalətli Üz Yuyucu:\nQiymət & Miqdarı: 230 ml üçün 230\nDaha dəqiq dəri üçün bu VLCC Mandarin və Pomidor Təbii Ədalətli Üz Yuma istifadə edin. Mandarin və pomidorun dərini parlaqlaşdırma xüsusiyyətləri ilə dolğunlaşdırılıb. Bu maddələrin hər ikiində mövcud olan antioksidanlar azaltmağa kömək edir\ncildinizin ləkələrini, hiperpigmentasyonunu və patchiness cing. Zərif aşındırıcı boncuklar olan bu üz yuyucusundan müntəzəm istifadəsi ilə, dərinizin zamanla daha parlaq olmasını təmin edəcəksiniz.\n4. Insta Fair & Glow Clear Dəri Üz Yuma:\nQiymət və miqdar: Rs üçün 50 ml. 49.\nVLCC-dən bu xüsusi üz yuma xüsusilə tıxanan məsamələr və qara nöqtələrə səbəb olan yağlı dəri növü olan insanlar üçün hazırlanır. Bu favewash dut və nanə ekstraktı var.\nZülal təmizləyərkən və dəri üzərində soyutma təsirini təmin edərkən Mulberry onun dəri parlaqlığı xüsusiyyətləri ilə tanınır\nDaha çox Gör: Garnier Üz Yuma\n5. VLCC Witch Hazel & Gül Suyu Zərif Üz Yuma:\nQiymət & Miqdarı: Rs. 195 75 ml\nBu xüsusilə həssas bir dəri növü olanlar üçün hazırlanır. Cadı fındıq, gül suyu, bal, yosun və bəzi tut tutqacları var. Belə ki, təmizlənmələrə kömək edir və dərinizə nəmləndirir. Yaşlanma və qaralmanın qarşısını almaq üçün də antioksidantlara malikdir. Xoş bir Gül ətir var.\n6. VLCC Gündəlik Qoruyucu Çirklənmə Üz Yuma:\nCildimiz hər gün şəhər şəraitində toz, kirletici və çirklənməyə məruz qalır. VLCC-dən bu üz yuma yumuşaq, dolğun və təmiz görünür, cildinizin C vitamini səviyyələrini yüksəldən Oranges təzə sitruslu qoxu ilə antioksidan zəngin Yaşıl çay alümini ekstraktı var.\nDaha çox bax: Hindistanda Ən Yaxşı Üz Fırçası\n7. VLCC Dəri Müdafiəsi Melia Üz Yuyucu:\nQiymət & Miqdarı: Rs. 125 ml üçün 125\nAdından göründüyü kimi, bu VLCC üzü yumşaldır və cildinizin üz məsamələrinin dərin təmizlənməsi və sızanaqların qarşısını alınması ilə dəri sızanağına qarşı qoruyur və müdafiə edir. Sebum sekresiyasını idarə edir, lakin dərinizi qurutmur.\n8. VLCC Wild Turmeric Üz Yuma:\nBu üz yuma zerdeğin yaxşılığı onu cilt qoruyucu, anti-iltihablı və Anto septik xüsusiyyətləri ilə təmin edir, həssas dəri olanlar üçün ideal seçimdir.\nDaha çox Gör: Alluth yuyundu\n9. VLCC Snigdha Skin Ağardıcı Üz Yuyucusu, 100:\nQiymət & Miqdarı: Rs. 100 ml üçün 155\nBu Snighdha fave yuma nəmləndirici xüsusiyyətlərə malikdir. Təbii nəm tərkibinin dərisini soymadan dəridən oturmuş çirkləndiriciləri, kirdən və cilddən təmizləyir. Təbii ekstraktların birləşməsinə malikdir ki, nəticədə dəri cilovlayır.\nCopyright 2021 \_ ƏSas \_ Üst 9 VLCC Üz Yuyucusu


Ermənistanda daha 736 nəfərdə koronavirus aşkarlanıb - İki sahil\n13 iyul 2020 07:53 Bütün xəbərlər Haqqımızda Əlaqə\n28 iyun 2020 17:18\nErmənistanda daha 736 nəfərdə koronavirus aşkarlanıb\nErmənistanda daha 736 nəfərdə koronavirus aşkarlanıb, 6 nəfər pandemiyanın qurbanı olub.\nAZƏRTAC xəbər verir ki, bu barədə Ermənistan mətbuatı məlumat yayıb. Bildirilir ki, iyunun 28-də Ermənistanda koronavirusa yoluxanların ümumi sayı 24 min 645 nəfərə çatıb. COVİD-19 virusundan ölənlərin sayı isə 427-yə yüksəlib.\nHazırda ölkədə 11 min 529 aktiv koronavirus xəstəsi var.


ABŞ İranı Azərbaycandan hədəf almaq istəyir – sensasion gəlişmə\nwww.XALQXEBER.az » Siyasət » ABŞ İranı Azərbaycandan hədəf almaq istəyir – sensasion gəlişmə\nAzərbaycan-İran əlaqələri obyektiv və subyektiv əngəllərə rəğmən, dinamik məcrada inkişaf edir. Xüsusən də son illər iki qonşu dövlət arasında əməkdaşlıq daha geniş sahələri əhatə eləməklə keyfiyyətcə yeni bir mərhələyə adlayıb. İran prezidenti Həsən Ruhaninin son Bakı səfəri bu yöndə qənaətləri xeyli möhkəmlətmiş oldu.\nBöyük cənub qonşumuzla münasibətlərin yüksək səviyyədə olması, iqtisadi-ticari, humanitar əlaqələrin genişlənməsi, iri regional və qlobal layihələrdə ortaq iştirak, sübhəsiz ki, hər iki ölkənin və xalqın maraqlarına tam cavab verir. Eyni zamanda Azərbaycanla İranı yaxşı mənada qarşılıqlı asılı edərək, bir-birinə bağlayır. Tehranla yaxın əlaqələr həmçinin Dağlıq Qarabağ məsələsində Bakının İrana təsir imkanlarının artması, cənub qonşumuzun işğalçı Ermənistandan uzaqlaşması deməkdir ki, bu da az önəm kəsb eləmir.\nAncaq belə görünür, Azərbaycan-İran əlaqələri çox tezliklə ciddi sınağa çəkilə bilər. Söhbət öncəliklə, Donald Trampın ABŞ prezidenti seçilməsi ilə İrana və Rusiyaya qarşı Amerika siyasətinin kəskinləşməsindən gedir. İrana münasibətdə qismən mötədil baxışlara malik Reks Tillersonun dövlət katibi postundan uzaqlaşdırılaraq yerinə qatı antiirançı və antirusiyaçı Maykl Pompeonun gətirilməsi bu xüsusda az şey demir və hətta Amerikanın müəyyən planlarının anonsu deməkdir.\n“ABŞ-ın milli təhlükəsizliyi üzrə yeni komandası İran və onun maraqlarına zərbə vurmağa meyllənir. Tramp administrasiyasının hücum planı artıq Avropa Birliyində, Rusiyada və Çində ciddi mübahisələr və narahatlıq doğurub - o ki ola İranın özündə. Ancaq Tehranla nüvə anlaşmasına diplomatik hücum Vaşinqtonun öhdəsində olan yeganə variant deyil”. “Yeni Müsavat”ın məlumatına görə, bu barədə tanınmış amerikalı analitik Stiven Blank ABŞ nəşri “The Hill” üçün yazdığı təhlili məqalədə bildirir.\nMüəllif daha sonra yazır: “Əgər ABŞ administrasiyası İranı təcrid eləmək istəyirsə, o zaman o, İranın Qafqazda, xüsusən də Azərbaycan və Ermənistanla əlaqələrini pozmaq üçün addımlar ata bilər. Bu əlaqələr Tehran üçün həlledici əhəmiyyətə malikdir, çünki iki ölkə İranın şimal və qərb sərhədlərində yerləşir. ABŞ nəinki Qafqazda öz maraqlarını irəli apara bilər, həmçinin, İrana və onun Rusiya timsalında tərəfdaşına zərbə endirə bilər”.\nMəqalədə deyilir ki, Bakı ilə Tehran arasında uzun illər bir-birinə qarşı qarşılıqlı şübhələr olub: “Azərbaycan hələ də İrana etimad bəsləmir - baxmayaraq ki, iki ölkə arasında əlaqələr 2012-ci ildən sonra yaxşılaşıb. İran Azərbaycana İrandakı azərbaycanlı əhalini fəallaşdırmaq üçün istifadə oluna biləcək meydan kimi baxır. Tehran habelə Azərbaycanı İsrail və ABŞ-la dost münasibətlər saxlayan xəyanətkar şiə ölkəsi qismində görür. Bundan əlavə, Azərbaycan energetik sferada İranın rəqibidir. Hazırda İran öz şimal sərhədini möhkəmləndirməkdə və Bakının Vaşinqtona həddən artıq yaxınlaşmanı önləməkdə maraqlıdır”.\nMüəllifə görə, Ermənistan isə əksinə, İranın Azərbaycana davamlı antaqonist münasibəti səbəbindən Tehrana həddən artıq yaxındır: “Öz ərazisində Rusiya bazaları saxlayan Ermənistan təkcə Moskvanın satelliti deyil, həm də İranın Qafqaz regionunda əsas tərəfdaşıdır. Bununla belə, Ermənistan Qərblə körpüləri yandırmağı da özünə rəva bilə bilməz. Belə çıxır ki, Tramp administrasiyası üçün yol açıqdır. Rusiyanın Qafqaz bölgəsindəki təsirini, İranın isə şıltaqlığını minimuma endirmək və burada sülhü təmin eləmək üçün stimullar və təzyiq siyasətini birləşdirmək lazımdır. Qarabağ konfliktinin nizamlanması üzrə öz üzərinə öhdəlik götürməklə, bu öhdəliyi faydalar sistemi və sanksiyalar vasitəsilə birləşdirməklə Ağ Ev ABŞ-ın regionda təsirini gücləndirmək imkanındadır. Tramp həmçinin, bir yandan Azərbaycanla Ermənistan arasında əlaqələrdən, digər yandan da Rusiya və İranla məsafə saxlamaqla Amerikanın maraqlarını irəli apara bilər. Arzuediləndir ki, Vaşinqton Yaxın Şərqdəki situasiyadan və İranla və ya Gürcüstanla münasibətlərdən asılı olmayaraq ayrıca olaraq diqqətini Qafqazdakı mövcudluğunu genişləndirməyə yönəltsin. Həmçinin, Vaşinqtonun marağındadır ki, Xəzərin enerji resursları Qafqazdan keçməklə Avropaya çatdırılsın. Amerikanın Qafqazda daha fəal olması Rusiyanın Türkiyəyə də təzyiqini azaldacaq ki, bu da Ankara ilə ABŞ arasında alyansın möhkəmlənməsi üçün əsas olacaq”.\nMəqalənin sonunda deyilir: “ABŞ bölgədə öz maraqlarını və demokratik dəyərləri effektiv şəkildə təmin eləmək üçün Azərbaycan və Ermənistanın təhlükəsizliyinin təmin edilməsində dərindən maraqlı olmalıdır. Potensial olaraq Amerika ikiqat uduşda ola bilər: birincisi, regionda öz təsirini artırmaqla və Azərbaycan və Ermənistanla əlaqələri gücləndirməklə o, sülhə kömək edə bilər. İkincisi, Moskva və Tehranın Qafqazda və qonşu rayonlarda təsirini azaltma imkanı əldə edər. Bir sıra ekspertlərə görə, ABŞ-ın bölgədə bir çox maraqları və prioritetləri var. Ancaq əgər Vaşinqton həqiqətən də İrana təzyiq göstərmək istəyirsə, o zaman bunu məhz Qafqazdan başlamaq lazımdır”.\nQafqaz isə həm də və ən əvvəl Azərbaycan deməkdir. Belə görünür ki, İrana qarşı ABŞ-ın yeni, hətta hərbi xarakterli planı var və həmin planda Azərbaycana da yer ayrılıb. Ancaq əvvəla, rəsmi Bakı dəfələrlə bəyan edib ki, Azərbaycan ərazisi İran əleyhinə üçüncü ölkə(lər) üçün plasdarm olmayacaq. Ölkə konstitusiyası da ərazimizdə üçüncü ölkənin hərbi qüvvələrinin yerləşdirilməsini yasaq edir. Sonuncu xarici hərbi baza - Qəbələ RLS bir neçə il öncə Azərbaycandan çıxarılıb.\nDigər yandan, Amerika nəşrindəki bu yazı düşündürməyə də bilməz. Hər halda, Azərbaycan balaca dövlətdir və regional və qlobal güclərin təsir və təzyiqlərindən tam sığortalanmayıb. Üstəgəl, İran və Rusiya bizə həmsərhəd ölkələrdir, yəni “qapı qonşulardır”. Necə deyərlər, ABŞ uzaqda, İran və Rusiya isə yaxında. O da sirr deyil ki, Moskva və Tehran Azərbaycanı qarışdırmaq üçün bəzi rıçaqlara malikdir və bu qəbildən planlar (separatçı, dini xarakterli və s.) hətta stol üstündədir - o ayrı məsələ ki, belə ssenarilər nəticə verəcək, ya yox.\nBundan əlavə, İranın hədəf alınmasına böyük ehtimalla, ABŞ-q qarşı qəzəbli olan, Tehranla “dərd ortağı” Rusiya da laqeyd qalmayacaq və Moskvanın verəcəyi reaksiya müəyyən mənada Bakıda da əks-səda doğura bilər. Nəhayət, ABŞ-ın sərt İran mövqeyini paylaşan İsrailin Azərbaycanın mühüm strateji tərəfdaşı olması faktı da yaddan çıxarıla bilməz.\nYaranmış vəziyyətdə rəsmi Bakının çevik diplomatik manevrlərlə İran, Rusiya və Qərb arasında ənənəvi balanslı və komplementar siyasəti qoruyub saxlaması yəqin ki, asan olmayacaq. Ancaq bu, mümkünsüz də deyil...


2019-cu il 20 dekabr tarixində AMEA Arxeologiya və Etnoqrafiya İnstitutunun Elmi Şurasının növbəti iclası keçirilmişdir. İnstitutun direktoru, tarix elmləri doktoru, professor Maisə Rəhimova iclası açaraq Şura üzvlərindən təqdim edilmiş iclasın gündəliyinə münasibət bildirməyi təklif etdi. İclasın gündəliyinə təklif və dəyişiliklər barədə fikirlər olmadığından Elmi Şura iclasının birinci məsələsinin müzakirəsinə başlanıldı.\nElmi Şuranın gündəliyinin birinci məsələsi — 2020-ci ilin birinci yarısına dair Elmi Şuranın iş planının müzakirəsi idi. İnstitutun direktoru, t.e.d., professor Maisə Rəhimova Elmi Şura üzvlərini 2020-ci ilin birinci yarısına dair Elmi Şuranın iş planı ilə tanış etdi. Məsələ ilə bağlı sual, irad və qeydlərin irəli sürülməsi təklif edildi. Məsələ ilə bağlı sual, irad və qeydlər olmadığından təklif olundu ki, 2020-ci ilin birinci yarısına dair Elmi Şuranın iş planı səsverməyə qoyuldu. Yekdil səslə 2020-ci ilin birinci yarısına dair Elmi Şuranın iş planı qəbul edildi.\nElmi Şuranın gündəliyinin ikinci məsələsi — hazır işlərin çap üçün müzakirəsi idi. Müzakirəyə çıxarılmış hazır işlər sırasında ilk olaraq “Müasir dövr etnoqrafiyası” şöbəsinin böyük elmi işçisi t.ü.f.d. Xatirə Ağaismayıl qızı Ağayevanın “Azərbaycanın ənənəvi oyun, bayram və əyləncələri” adlı monoqrafiyası idi. İnstitutun direktoru, t.e.d., professor Maisə Rəhimova bildirdi ki, monoqrafiyanın rəyçiləri t.e.d., professor N.Quliyeva və t.ü.f.d. M.Əliyevadır. Monoqrafiya “Müasir dövr etnoqrafiyası” şöbəsində müzakirə edilib çapa məsləhət görülüb. Təklif və iradlar olmadığından yekdil müsbət rəylə Elmi Şura tərəfindən elmi iş çapa məsləhət görüldü.\nMüzakirəyə çıxarılmış ikinci hazır elmi iş — İnstitutun şöbə müdiri, t.e.d. Tarix Meyrut oğlu Dostiyevin müəllifi olduğu “Şəmkir keramikası. I hissə. Çirsiz saxsı məmulat” adlı monoqrafiyası (elmi rəyçilər t.ü.f.d. R.Bəşirov və t.ü.f.d. N.Hüseynli) idi. Professor Maisə Rəhimova bildirdi ki, monoqrafiya “Orta əsrlər arxeologiyası” şöbəsində müzakirə edilib, çapa məsləhət bilinib. Təklif və iradlar olmadığından yekdil müsbət rəylə Elmi Şura tərəfindən elmi iş çapa məsləhət görüldü.\nMüzakirəyə çıxarılmış üçüncü hazır elmi iş — İnstitutun “Tarixi etnoqrafiya” şöbəsinin aparıcı elmi işçisi, t.ü.f.d., dosent Tofiq Ağababa oğlu Babayevin “Bahadırlar yurdu” adlı monoqrafiyası idi. İnstitutun direktoru, t.e.d., professor Maisə Rəhimova bildirdi ki, monoqrafiyanın rəyçiləri t.ü.f.d., dosent Ə.Əliyev, t.ü.f.d., dosent G.Abdulovadır. Monoqrafiya “Tarixi etnoqrafiya” şöbəsində müzakirə edilərək çapa məsləhət bilinib. Təklif və iradlar olmadığından yekdil müsbət rəylə Elmi Şura tərəfindən elmi iş çapa məsləhət görüldü.\nElmi Şuranın gündəliyinin üçüncü məsələsi — “dosent” elmi adı almaq üçün İnstitutun elmi əməkdaşı t.ü.f.d. İzmira Quliyevanın təqdim olunan sənədlərinin müzakirəsi idi. İddiaçının təqdim edilmiş sənədləri ilə tanışlıqdan sonra Elmi Şura iclasının üzvləri iddiaçının namizədliyinin səsverməyə çıxarılması barədə qərar verdilər.\nTəklif əsasında t.e.d. Ə.Cəfərov sədr olmaqla, t.ü.f.d. C.Eminli və t.ü.f.d. B.Cəlilovdan ibarət Say komissiyası yaradıldı. Səsvermə keçirildi. Say komissiyasının sədri t.e.d. Ə.Cəfərov Elmi Şuranın iclas iştirakçılarına keçirilmiş 20 dekabr 2019-cu il tarixli gizli səsvermənin 13 saylı protokoluna əsasən məsələ üzrə səsvermə nəticələrini açıqladı.\nAMEA Arxeologiya və Etnoqrafiya İnstitutunun Elmi Şurasının 27 üzvündən 18-nin iştirakı ilə keçirilmiş 11 fevral 2019-cu il tarixli iclasındakı səsverməyə əsasən, AMEA Arxeologiya və Etnoqrafiya İnstitutunun Elmi Şurasına dosent elmi adı almaq üçün təqdim edilmiş elmi əməkdaş t.ü.f.d. İzmira Quliyevanın namizədliyi üzrə səslər aşağıdakı kimi olmuşdur:\nleyhinə - 17, əleyhinə - 1, bitərəf - 0.\nBeləliklə, AMEA Arxeologiya və Etnoqrafiya İnstitutunun Elmi Şurasına dosent elmi adı almaq üçün təqdim edilmiş elmi əməkdaş t.ü.f.d. İ.Quliyevanın namizədliyi böyük əksəriyyətlə müsbət səs almışdır.


Əli Kərimli: «Elə olmur, qardaşım!»\n«Ölkədə ümumi bir passivlik yaranıb»\n«Ölkədə ümumi bir passivlik yaranıb. Müxalifət aysberqin görünən hissəsidir. Cəmiyyətdən onu ayırmaq olmaz. Cəmiyyətin indiki vəziyyətə düşməsinin səbəblərini müzakirə etmək lazımdır». AXCP sədri Əli Kərimli «Azadlıq» radiosunun «İşdən sonra» proqramına belə deyib. Onun sözlərinə görə, problem müxalifətə partiya funksionerlərinin birliyi kimi baxmaqdadır:\n«Müxalifət xalqdan lazım olan enerji və dəstəyi ala bilməsə, funksionerlərin hesabına mübarizəni nə qədər davam etdirmək olar? Onlar döyülməlidirlər, həbsxanaya atılmalıdırlar, amma deməlidirlər ki, «xalq narahat olma, sən yat evində, biz səni xilas edəcəyik». Elə olmur, qardaşım!».\nQlobal maliyyə böhranına toxunan AXCP sədri hesab edir ki, böhrandan qurtulmaq üçün ölkəni sərmayələr üçün açmaq lazımdır:\n«Təcili şəkildə. Böhrandan çıxanadək neftimiz qurtaracaq. Sonra məlum olacaq ki, real sektor yoxdur. Ölkənin «qapıları»nı tam açmaq lazımdır. Azad iqtisadi zonalar lazımdır».\nƏ.Kərimli düşünür ki, Qarabağ probleminin həllində tələsmək lazım deyil:\n«Sülh müqaviləsi indi imzalansa, bu, Azərbaycanını xeyrinə olmayacaq və bizi məyus edəcək. Vaxtı mümkün qədər uzatmaq lazımdır, «yaxşı vaxtlara» qədər. Biz tam müttəfiqsiz qaldıq. Türkiyə də Ermənistanla artıq münasibətləri tənzimləyir. Qarabağ Türkiyə hökumətinin siyasətində artıq əsas şərt deyil».


Yardımlıda tələbə adını qazanmış gənclərdən 58 nəfəri müəllimlik peşəsini seçib - AZƏRTAC – Azərbaycan Dövlət İnformasiya Agentliyi\nYardımlı, 23 avqust, Bağır Əliyev, AZƏRTAC\nBu il ölkəmizin ali məktəblərinə qəbul imtahanları zamanı Yardımlı rayonunun məzunlarından 1 nəfəri 600-dən, 13 nəfəri isə 500-dən çox bal toplayıb.\nAZƏRTAC-ın bölgə müxbiri xəbər verir ki, bu barədə Yardımlı Rayon Mədəniyyət Mərkəzində ali məktəblərə qəbul imtahanları zamanı yüksək bal toplamış tələbə-gənclərlə keçirilən görüşdə məlumat verilib.\nTədbirdə rayon icra hakimiyyətinin, təhsil şöbəsinin məsul işçiləri, ümumtəhsil məktəblərinin direktorları, tələbə adını qazanmış gənclər və onların valideynləri iştirak ediblər.\nGörüşdə çıxış edən Yardımlı Rayon İcra Hakimiyyətinin başçısı Ayaz Əsgərov tələbə adını qazanmış gəncləri, onların müəllimlərini və valideynləri əlamətdar hadisə münasibətilə təbrik edib. Ölkəmizdə, o cümlədən Yardımlı rayonunda təhsilin inkişafı, onun maddi-texniki bazasının möhkəmləndirilməsi istiqamətində görülən işlərdən, həyata keçirilən layihələrdən danışan A.Əsgərov bildirib ki, rayonda ali məktəblərə daxil olan və 500-dən yuxarı bal toplayan gənclərin sıraları ildən-ilə artır.\nGörüşdə rayon təhsil şöbəsinin müdiri Manaf Səmədzadənin builki qəbul imtahanlarının nəticələri barədə məlumatı dinlənilib.\nQeyd olunub ki, 2018/2019-cu tədris ilində Yardımlı rayonunun ümumtəhsil məktəblərində IX siniflər üzrə imtahanlara buraxılan 602, XI siniflər üzrə imtahanlara buraxılan 572 şagirdin hamısı təhsil haqqında attestat alıb. Onlardan 284 nəfəri ölkəmizin ali məktəblərinə qəbul olunmaq üçün Dövlət İmtahan Mərkəzinə sənəd verib. Ümumilikdə, məzunlardan 168 nəfəri ali məktəblərə, 100 nəfəri isə orta-ixtisas məktəblərinə daxil olub. Ali məktəblərə qəbul olanların 32 nəfər ötən ilin məzunlarıdır.\nTələbə adını qazanmış məzunlardan 58 nəfəri müəllimlik peşəsinə üstünlük verib. Məzunlardan 2 nəfəri Ali Hərbi Akademiyaya, 1 nəfəri isə C.Naxçıvanski adına hərbi liseyə daxil olub.\nTələbələr rayonun adını həmişə uca tutacaqlarını, onlara göstərilən etimadı doğruldacaqlarını bildiriblər.\nSonda ali məktəblərə qəbul imtahanları zamanı yüksək bal toplayaraq tələbə adını qazanmış gənclərə rayon icra hakimiyyətinin fəxri fərmanları təqdim edilib.\nAZERTAG.AZ :Yardımlıda tələbə adını qazanmış gənclərdən 58 nəfəri müəllimlik peşəsini seçib


Elnur Abdullayev: “Zədə ücbatından 2-3 ay itirdim” Sportal.az - Ölkə və dünya futbolu ilə bağlı xəbərlər\n“Zədədən bir müddət öncə qayıtmışam. “Sumqayıt”a gələn zaman sonuncu dəfə ötən ilin noyabr ayının 25-də oynamışdım. 2-3 ay zədəyə görə itirdim. Özümə yavaş-yavaş gəlirəm. Tam formaya düşəcəyim gün olacaq. Çalışmaqda davam edirəm”.\nBu sözləri Sportal.az saytına açıqlamasında "Sumqayıt"ın yarımmüdafiəçisi Elnur Abdullayev söyləyib. Zədədən sonra formaya yavaş-yavaş düşdüyünü deyən təcrübəli oyunçu ölkə kubokunun yarımfinal mərhələsində "Keşlə"yə qarşı keçirəcəkləri oyunlara da toxunub:\n“Sumqayıt” bu mövsüm gözəl təsir bağışlayır. Bunu hər kəs görür. Düzdür, çətin olacaq. Mən düşünürəm ki, yarımfinal final matçından da ağır olacaq. Kubokla çempionatda yaxşı şansımız var. Çalışacağıq ki, əlimizdən gələni edək. Hər iki cəbhədə uğurlu olmaq istəyirəm”.\nQeyd edək ki, Elnur Abdullayev qış fasiləsində "Keşlə"dən "Sumqayıt"a keçib.\nTarix: 11 Aprel [16:58]\nAyxan Abbasov: "Bu qalibiyyət futbolçulara arxayınlıq yox, istək gətirməlidir"